Eksodus 26 (ABK) - Bible Society\nEksodus 26 ABK\n1Ha, ty a wra an tabernakel gans deg kroglenn a sendal plethys ha pann glas ha purpur ha kogh; gans cherubim, ober gweythor kweth, ty a's gwra. 2Hys pub kroglenn a vydh eth kevelin warn ugens, ha les pub kroglenn peswar kevelin; oll an kroglennow a's tevydh an unn myns. 3Pymp kroglenn a vydh junys an eyl dh'y ben; ha'n pymp kroglenn arall a vydh junys an eyl dh'y ben. 4Ha ty a wra stagellow a bann glas war amal an groglenn bella a'n kynsa bagas; hag yndella ynwedh ty a wra stagellow war amal an groglenn bella a'n nessa bagas. 5Hanter-kans stagell ty a wra war an kynsa kroglenn, ha hanter-kans stagell ty a wra war amal an groglenn usi y'n nessa bagas; an stagellow a vydh an eyl a-dal hy ben. 6Ha ty a wra hanter-kans bagh a owr, ha junya an kroglennow an eyl dh'y ben gans an baghow, may fydh an tabernakel unnses tien.\n7Ynwedh ty a wra kroglennow a vlew gever rag tylda a-ugh an tabernakel; unnek kroglenn a wredh. 8Hys pub kroglenn a vydh deg kevelin warn ugens, ha les pub kroglenn peswar kevelin; an unnek kroglenn a's tevydh an keth myns. 9Ha ty a wra junya pymp kroglenn a'ga honan, ha hwegh kroglenn a'ga honan, ha'n hweghves kroglenn ty a wra plegya a-rag an tylda. 10Ha ty a wra hanter-kans stagell war amal an groglenn yw an pella yn unn bagas, ha hanter-kans stagell war amal an groglenn yw an pella y'n nessa bagas.\n11Ha ty a wra hanter-kans bagh a vrons, ha gorra an baghow y'n stagellow, ha junya an tylda war-barth may fydh unnses dien. 12Ha'n rann yw gesys a'n kroglennow a'n tylda, an hanter kroglenn yw gesys, a wra kregi war an tu a-dryv an tabernakel. 13Ha'n kevelin war an eyl tu, ha'n kevelin war an tu arall, a'n pyth yw gesys yn hirder kroglennow an tylda a wra kregi war denwennow an tabernakel, war an tenewen ma ha'n tenewen na, dh'y gudha. 14Ha ty a wra kudhans dhe'n tylda, a greghyn rudhhes a hordhes, ha kudhans a greghyn morhoghes a-ughto.\n15Ha ty a wra framyow dhe'n tabernakel a brenn shittim, a'ga sav. 16Deg kevelin a vydh hys an fram, ha kevelin ha hanter an les a bub fram. 17Y fydh dew denon yn pub fram, rag desedha war-barth; yndella ty a wra rag oll an framyow a'n tabernakel. 18Ty a wra an framyow rag an tabernakel: ugens fram dhe'n barth dhyghow; 19ha dew-ugens sel arghans ty a wra yn-dann an ugens fram, diw sel yn-dann unn fram rag y dhew denon, ha diw sel yn-dann fram arall rag y dhew denon; 20ha dhe'n nessa tu a'n tabernakel, dhe'n barth kledh ugens fram, 21ha'ga dew-ugens sel a arghans, diw sel yn-dann unn fram, ha diw sel yn-dann bub fram arall; 22ha rag rann a-dryv an tabernakel dhe'n howlsedhes ty a wra hwegh fram. 23Ha ty a wra dew fram rag kornellow an tabernakel a-dryv; 24i a vydh dewblek dhe-woeles, mes junys war-barth dhe'n penn, dhe'n kynsa lagasenn; yndella y fydh aga dew; i a wra formya an dhiw gornell. 25Hag y fydh eth fram, ha'ga krawyow a arghans, hwetek kraw; dew graw yn-dann unn fram, ha dew graw yn-dann bub fram arall.\n26Ha ty a wra barrys yn prenn shittim, pymp rag an framyow war unn tenewen a'n tabernakel, 27ha pymp barr rag framyow tenewen arall an tabernakel, ha pymp barr rag framyow an tabernakel a-dryv, war-tu ha'n howlsedhes. 28An barr kres, yn kres an framyow, a wra tremena dredha a benn dhe benn. 29Ty a wra gorowra an framyow, ha gul lagasennow owr rag synsi an barrys, ha ty a wra gorowra an barrys gans owr. 30Ha ty a wra drehevel an tabernakel herwydh an ragdho re beu diskwedhys dhis war an menydh.\n31Ha ty a wra vayl a bann glas ha purpur ha kogh ha sendal plethys; y fydh gwrys gans cherubim, ober gweythor kweth; 32ha ty a wra hy kregi war beder koloven a shittim gorowrys gans owr, gans higennow owr, war beder sel arghans. 33Ha ty a wra kregi an vayl a'n baghow, ha dri argh an dustuni di a-ji dhe'n vayl; ha'n vayl a wra ranna ragos an tyller sans dhiworth an moyha sans. 34Ha ty a wra gorra an dregeredhva war argh an dustuni y'n tyller an moyha sans. 35Ha ty a wra settya an voes a-ves a'n vayl, ha'n kantoler dhe barth dhyghow an tabernakel a-dal an voes; ha ty a wra gorra an voes dhe'n barth kledh.\n36Ha ty a wra kroglenn rag porth an tabernakel, a bann glas ha purpur ha kogh ha sendal plethys, brosys gans gweyth naswydh. 37Ha ty a wra rag an groglenn pymp koloven a shittim, ha'ga gorowra; aga higennow a vydh a owr, ha ty a wra pymp sel ragdha a vrons teudhys.


An Revrond Dr William Borlase (2sa Hwevrer 1695 – 31ns Est 1772) o pronter hag antikwari Kernewek. Genys veu yn Penndin (pluw Lannyust) ha kavoes y adhyskans orth Pennsans, Aberplymm, ha Rysoghen. Y sakrys ev yn 1720 hag appoyntya pronter a Lusowan – y turya ev y'n soedh ma dre dhiw vlydhen war hanterkans. Yn 1732 y kavas ev prontereth Lannyust ynwedh.\nYn 1749 y skrifas Borlase erthygel a-dro dhe adamantys Kernow, ha rag henna yth eth ev ha bos esel a'n Kowethas Ryal. Y tellos ev Cornish Antiquities yn 1754, akont a-dro dhe Syllan yn 1756, ha Natural History of Cornwall yn 1758. Y ros ev dhe'n Gwithti Ashmolean, Rysoghen, niver a enyvales gyllys yn meyn ha traow erell. Borlase a aswonni niver a dus lettrys a'y dermyn, yn arbennik Alexander Pope.\nBorlase a witha lies dornskrif gernewek a'y gowetha (John Boson, John Keigwin, Thomas Tonkin, h.e.), rag ensampel Nebbaz Gerriau dro tho Carnoack ha browsyon a The Duchesse of Cornwall's Progress gans John Boson. Y ferwis ev yn Lusowan.\nDiyskynnyas dhodho, William Copeland Borlase, a dhellos y dhornskrifow yn-dann an hanow "A Collection of hitherto unpublished Proverbs and Rhymes in the ancient Cornish Language" yn 1866.\nLast edited on 28 Hwevrer 2020, at 18:18\nDiwettha golegyans an folen ma a veu an 28 Hwevrer 2020, dhe 18:18.


Areth Gettysburg - lovinglivingcornish\nAbraham Lincoln, 19 Du 1863\nKernowek © 2017 Ian Jackson\nScrysel a'n ugansves cansvledhen avarr\nI’n Stâtys Udnys yma scoloryon ow tesky, dre gov, an darn-ma arethek ha meur y hanow. Practys dâ inwedh dhe dhescoryon a Gernowek. Gwrewgh argraf spladn in agas class!\nSeyth bledhen ha peswar ugans alebma, y whrug agan tasow denethy wàr an brâstir-ma nacyon nowyth, concêvys i’n Lyberta, ha sacrys dhe’n tybyans pùb den oll dhe vos formys kehaval.\nI’n eur-ma, yth eson ny omgelmys in gwerryans bredereth, gwerryans brâs, ow prevy mar kyll an nacyon-na, bò py nacyon pynag concêvys indella ha sacrys indella, durya termyn hir. Omvetys yth eson ny wàr gaslan vrâs i’n vresel-na. Devedhys on ny rag sacra radn a’n gwel batel-na in powesva dhewetha dhe’n re a ros obma aga bêwnans, bewa may halla an nacyon-na. Yn very ewn y tegoth dhyn ny gwil hebma.\nSaw, in styr moy efan, ny yllyn ny sacra – ny yllyn ny sona – ny yllyn ny consecrâtya – an tireth-ma. An dus colodnek, bew ha marow, myns a strîvyas obma, an re-ma re’n consecrâtyas, dres hag a-ugh agan gallos gwadn addya bò lehe. Scant ny vëdh an bÿs ow merkya, nag ow perthy pell in cov, an pëth a leveryn ny obma, saw nefra ny yll ev ankevy an pëth obma a wrussons ynsy. Y coodh dhyn ny kyns, an dus a vew, dhyn ny y coodh bos sacrys obma dhe’n whel avauncys ahës, heb collenwel kyn fe, gans seul a wrug batalyas obma maga fryntyn. Y coodh dhyn ny kyns, dhyn ny y coodh bos obma sacrys dhe’n ober brâs usy ow cortos genen – rag may whrellen ny kemeres, dhyworth an dus varow enorys-ma, devôcyon moghhës dhe’n ken may rosons y an dewetha musur leun a dhevôcyon dhodho – rag may fednyn ny obma ervira, uhel agan brës, na veu an re-ma marow yn euver – rag may caffa an nacyon-ma, in dadn Dhuw, genesygeth nowyth a franchys – ha rag nag ella governans a’n bobel, gans an bobel, dhe les an bobel, nag ella hebma dhe goll dhywar an bÿs.\nThe English original for reference:


2 Samuel 8 (ABK) - Bible Society\n2 Samuel8 ABK\n1Wosa hemma Davydh a weskis an Filistysi, ha'ga fetha; ha Davydh a gemmeras Metheg-amma yn-mes a leuv an Filistysi.\n2Ev a fethas Moab ynwedh, hag ev a's gwrug dhe wrowedha war an leur ha'ga musura der an gordenn-vusura; ev a vusuras diw gordenn dhe worra dhe'n mernans, hag unn kordenn leun dhe witha yn few. Hag yndellma Moab eth ha bos gostydh dhe Davydh, ow tri trubyt dhodho.\n3Davydh ynwedh a weskis Hadadezer mab Rehob, myghtern Soba, pan esa ow mos dhe dhaskavoes y vaystri ryb an avon Ewfrates. 4Davydh a gemmeras dhiworto mil varghek ha seyth kans, hag ugens mil droesek. Davydh a evredhis oll mergh an charettow, mes ev a asas lowr anedha rag kans charett.\n5Pan dheuth Aramysi Damaskus dhe weres Hadadezer myghtern Soba, Davydh a ladhas dew vil wour warn ugens a Aram. 6Ena Davydh a settyas savleow-goelyadoryon yn Aram Damaskus; hag Aram eth ha bos gostydh dhe Davydh, or tri trubyt. Yth esa an ARLOEDH ow ri trygh dhe Davydh plepynag yth e. 7Davydh a gemmeras an skoesow a owr esa gans gwesyon Hadadezer, ha'ga dri dhe Yerusalem. 8Dhiworth Betagh ha dhiworth Berothay, sitys Hadadezer, myghtern Davydh a gemmeras shour a vrons.\n9Pan glewas Toi myghtern Hamath Davydh dhe fetha oll lu Hadadezer, 10Toi a dhannvonas y vab Yoram dhe Davydh, dh'y salusi ha'y venniga, drefenn ev dhe omladh erbynn Hadadezer ha'y fetha; rag Hadadezer re werrsa gans Toi. Yoram a dhros ganso lestri a arghans, ha lestri a owr, ha lestri a vrons; 11ha'n re ma ynwedh myghtern Davydh a sakras dhe'n ARLOEDH, war-barth gans an arghans hag owr a sakras dhiworth oll an kenedhlow re fethsa, 12dhiworth Aram,8:12 Aram: Amendys, ow siwya an Septuagint ha'n Syriek. Ebrow Edom. ha Moab, ha dhiworth Ammon, ha'n Filistysi, hag Amalek, ha dhiworth preydh Hadadezer mab Rehob, myghtern Soba.\n13Davydh a waynyas ger-da pan dhehwelis, wosa ladha hwetek mil Edomyas yn nans an Hoelan.8:13 Amendys war-lergh an Septuagint. 14Ev a settyas savleow-gwithysi yn Edom; der oll Edom ev a settyas savleow-gwithysi, hag oll Edom eth ha bos gwesyon dhe Davydh. Ha'n ARLOEDH a ros trygh dhe Davydh plepynag yth e.\n15Davydh a reynyas war oll Ysrael; ha Davydh a wrug gwirvreus hag ewnder rag oll y bobel. 16Yth esa Yoab mab Seruya war an lu; ha Yehoshafat mab Ahilud o kovadhor; 17Sadok mab Ahitub hag Ahimelek mab Abiathar, o oferysi; ha Seraya o skrifennyas; 18hag yth esa Benaya mab Yehoyada war an Kerethysi ha'n Pelethysi; ha mebyon Davydh o oferysi.


Compare Bible readings for Jenesis 33 in the ABK and the GNB - Bible Society\nYakob ow Metya gans Esaw\n1Ha Yakob a dhrehevis y dhewlagas ha mires, hag awotta, yth esa Esaw ow tos ha ganso peswar kans gour. Ytho ev a rannas an fleghes yntra Lea ha Raghel ha'n dhiw vaghteth. 2Hag ev a worras an maghtethyon ha'ga fleghes kynsa, ha Lea ha'y fleghes war aga lergh ha Raghel ha Yosep yn tiwettha. 3Ev y honan a dremenas a-dheragdha, hag omblegya dhe'n leur seythgweyth bys pan dheuth nes dh'y vroder.\n4Mes Esaw a boenyas er y bynn ha'y vyrla ha koedha war y gonna hag amma dhodho; hag i a oelas. 5Hag ev a dhrehevis y dhewlagas ha gweles an benynes ha'n fleghes ha leverel, ‘Pyth yw an re ma dhiso jy?’ Hag yn-medh ev, ‘An fleghes a ros an ARLOEDH dhe'th was a'y ras.’ 6Ena an maghtethyon a dheuth nes, i ha'ga fleghes, hag omblegya. 7Ha Lea ha'y fleghes ynwedh a dheuth nes hag omblegya, ha wosa henna, Yosep ha Raghel a dheuth nes hag omblegya. 8Hag yn-medh ev, ‘Pyth yw dhiso jy oll an kamp ma re vetis?’ Hag yn-medh ev, ‘Rag kavoes gras yn golok ow arloedh.’ 9Mes yn-medh Esaw, ‘Genev vy yma pals, ow broder. Bedhes dhiso an pyth usi genes.’ 10Hag yn-medh Yakob, ‘Nansi, my a'th pys, mar kwrug vy kavoes gras y'th wolok, kemmer ow ro dhiworth ow leuv; rag my re welas dha fas, kepar ha pan ve gweles fas Duw, ha plesys osta genev vy. 11Kemmer, my a'th pys, ow bennath yw dres dhiso, rag Duw re beu grassyes dhymm, hag yma dhymm pup-tra.’ Ev a ynnias warnodho, hag ev a'n kemmeras.\n12Ena ev a leveris, ‘Gwren mos yn-rag, ha my a vynn mos a-dheragos.’ 13Hag yn-medh ev dhodho, ‘Ow arloedh a woer bos an fleghes tender ha bos an flokk ha'n chatel ow tena genev. Mars yns drivys kales unn jydh, oll an flokk a vydh marow. 14Re dremenno ow arloedh dherag y was, ha my a wra mos yn-rag yn lent orth kamm an bestes usi dheragov, hag orth kamm an fleghes, erna dhyffyn dhe'm arloedh dhe Seir.’\n15Ytho Esaw a leveris, ‘Gas vy dhe asa genes rann a'n bobel usi genev.’ Hag yn-medh ev, ‘Prag? Re gyffiv gras yn golok ow arloedh.’ 16Ytho Esaw a dhehwelis an jydh na war y fordh dhe Seir. 17Mes Yakob a lavuryas dhe Sukkoth ha drehevel chi dhodho, ha rag y jatel ev a wrug skovvaow. Rag henna ev a elwis hanow an tyller Sukkoth.\n18Ha Yakob a dheuth yn sawder dhe sita Shekem, usi yn pow Kanan, hag ev ow tos dhiworth Padan-aram; hag ev a gampyas dherag an sita. 19Hag ev a brenas rann a'n gwel may hwrussa drehevel y dylda dhiworth mebyon Hamor, tas Shekem, a gans bath a vona.33:19 bath a vona: Ebrow keshita, anwodhvedhys y dalvosogeth. 20Hag ev a dhrehevis ena alter, ha'y elwel El-elohe-Ysrael.33:20 El-elohe-Ysrael: El, Duw Ysrael.


An Kesunyans Keltek yw kowethyans keskeltek ow kaskyrghes rag gwiryow politek, yethel, gonisogethel, ha kowethasek an kenedhlow keltek. An Kesunyans Keltek a wra henna a-barth maters a lies eghenn. An Kesunyans Keltek a wra golowboyntya abusyansow gwiryow mab-den, hwithra aktivitys breselek, ha fogella orth materspolitek, sokio-erbysiethek, kerghynedhek, yethel, ha gonisogethel a doch orth onan po moy a’n kenedhlow keltek yn neb fordh. Ynwedh yw towl an kowethyans skoedhya\nan gwir dhe bub kenedhel geltek a hwilas anserghogeth ha dhe avonsya an les a gesoberyans keskeltek. Keffrys y hwra an Kesunyans derivas a-dro dhe vaters yw, del grysyn, a vern dhe boblow an broyow keltek.\nAgan amkanow a vydh kowlwrys dre ober agan kowethyans orth pub nivel, ha dre dhyllo CARN, lyver-termyn trymisyek ughel y gwalita, ha servis nowodhow an Kesunyans Keltek.\nSkoedhyoryon amkanow ha pennkostennow an Kesunyans a yll kemeres rann yn ober an kowethyans dre dhos ha bos eseli leun an Kesunyans Keltek. Eseleth yw igor dhe bubonan, hag eseli a yll ragbrena CARN heb kost. Skoedhyoryon nag yns eseli a yll redya a dhisplegyansow y’n kowethyans dre ragbrena CARN, ragbrena agan servis nowodhow kesrosweyth heb kost, ha/po dos ha bos eseli agan kemmynieth warlinenn dre holya onan a’n kevrennow a syw:


Compare Bible readings for Diskwedhyans 13 in the ABK and the KJV - Bible Society\nAn Dhew Vest\n1Ha my a welas best ow trehevel yn-mes a'n mor, ha ganso deg korn ha seyth penn ha deg diadem war y gern, ha hanow blasfemi war y bennow. 2Ha'n best a welis o kepar ha lewpard, ha'y bawyow kepar ha pawyow ors, ha'y vin kepar ha min lew, ha'n dhragon a ros dhodho hy nerth, ha'y thron, ha galloes meur. 3Ha my a welas onan a'y bennow kepar ha pan ve goliys bys yn ankow, ha sawys veu y woli marwel, hag y feu marth gans oll an bys ow siwya war-lergh an best. 4Hag i a wordhyas an dhragon rag hi dhe ri galloes dhe'n best: hag i a wordhyas an best, ow leverel, ‘Piw yw kepar ha'n best, ha piw a yll gwerrya ganso?’\n5Ha ganow a veu res dhodho, ow leverel taklow meur ha blasfemiow; ha galloes a veu res dhodho dhe weytha dew vis ha dew-ugens. 6Hag ev a igoras y anow yn blasfemiow erbynn Duw dhe vlasfemya y hanow ha'y dabernakel, ha'n re a drig yn nev. 7Hag y feu res dhodho dhe werrya gans an syns, ha'ga fetha: ha galloes a veu res dhodho war bub loeth ha pobel ha taves ha kenedhel. 8Hag oll trigoryon an norvys a wra y wordhya, nag yw skrifys aga henwyn yn lyver bewnans an Oen a veu ledhys, a-ban veu an norvys dallethys.\n9Den mara'n jeves skovarn, klewes ev.\n10Neb a ello yn kethneth,\nyn kethneth yth a:\nneb a vo ledhys gans kledha,\ngans kledha y fydh ledhys.\nOttomma perthyans ha fydh an syns.\n11Ha my a welas ken best owth yskynna yn-mes a'n dor; hag yth esa dhodho dew gorn kepar hag oen, hag yth esa ow kewsel kepar ha dragon. 12Hag ev a ober gans oll an galloes a'n kynsa best a-dheragdho, hag ev a wra dhe'n dor ha dhe'n re a drig ynno gordhya an kynsa best hag a veu sawys y woli marwel. 13Hag ev a wra toknys bras may hwra dhe dan diyskynna dhiworth nev dhe'n dor a-dherag tus. 14Hag ev a doell an drigoryon war an bys der an toknys a veu res dhodho dhe wul a-dherag an best; ow leverel dhe'n re a drig war an bys may hwrellens imaj dhe'n best a veu goliys der an kledha hag a vewa. 15Hag y feu grontys dhodho dhe ri bewnans dhe imaj an best may kowssa imaj an best, ha may hwrella, kemmys na vynnens gordhya imaj an best dhe vos ledhys. 16Hag ev a wra dhe bub den, byghan ha bras, ha rych ha boghosek, ha rydh ha keth, degemmeres merk war an dhorn dhyghow, po war an tal, 17ha ma na alla denvyth na prena na gwertha, marnas neb a'n jevo an merk, hanow an best, po niver y hanow. 18Ottomma skentoleth. Neb a'n jevo skians niveres ev niver an best, drefenn y vos niver den; ha'y niver yw hwegh kans hwegh ha tri-ugens.


Yoel 3 (ABK) - Bible Society\nYoel 3 ABK\nBreus Duw war an Kenedhlow\n1Rag otta, y'n dydhyow na hag y'n termyn na, pan dhrov vy arta kethyon Yuda ha Yerusalem,3:1 3:1-21 yw niverys 4:1-21 y'n tekst ebrow ha'n Septuagint. 2my a guntell oll an kenedhlow ha'ga hembronk dhe nans Yehoshafat, ha mos yn breus gansa ena, a-barth ow fobel ha'm ertach Ysrael, drefenn i dh'aga skattra yn mysk an kenedhlow ha ranna ow thir. 3I re dewlis prenn rag ow fobel, ha kenwertha mebyon rag horys, ha gwertha mowesi rag gwin, mayth effens. 4Pandra esowgh hwi dhymm, A Tyr ha Sidon, hag oll ranndiryow Filistia? Esowgh hwi owth attyli dhymm? Mars esowgh hwi owth attyli dhymm, yn skav ha toeth men my a dreyl agas pemont arta war agas pennow agas honan. 5Rag hwi re gemmeras ow arghans ha'm owr, ha doen ow thresoryow teg yn agas templow. 6Mebyon Yuda ha mebyon Yerusalem hwi re werthas dhe'n Grekys, orth aga fellhe dhiworth aga oryon aga honan. 7Otta, my a wra dhedha difuna yn-mes a'n tyller ma's gwerthsowgh, ha my a dreyl agas attal arta war agas pennow agas honan. 8Ha my a werth agas mebyon ha'gas myrghes yn diwleuv mebyon Yuda, hag i a wra agas gwertha dhe'n Sabeanys, dhe genedhel pell; rag yndellma an ARLOEDH re gewsis.\nBreus yn Nans Yehoshafat\n9Deklaryewgh hemma yn mysk an kenedhlow:\npareusewgh rag bresel sans, gwrewgh dhe'n vreselyoryon difuna.\nDes oll an soudoryon yn-rag,\n10Mortholyewgh agas soghyow yn kledhedhyow,\nha'gas higow-skethra yn guwow;\nGwres an gwann leverel, ‘Kasor ov vy!’\n11Dewgh yn uskis,\noll hwi an kenedhlow a-derdro,\nDro yn-nans dha vreselyoryon, A ARLOEDH.\n12Gwres an kenedhlow difuna,\nha dos yn-bann dhe nans Yehoshafat;\nrag my a esedh rag breusi\noll an kenedhlow a-derdro.\n13Kemmerewgh yn-bann an gromman,\nrag an drevas yw adhves.\nrag leun yw an winwask.\nAn kerynyow a fenn,\nrag bras yw aga droktra.\nyn nans an ervirans!\nRag ogas yw dydh an ARLOEDH\nyn nans an ervirans.\n15Tewlhes yw an howl ha'n loer,\nha'n ster a skon a ri aga golow.\n16An ARLOEDH a vedhygel dhiworth Sion,\nha dhiworth Yerusalem ev a ri y lev;\nha'n nevow ha'n norvys a gren,\nmes an ARLOEDH yw skovva rag y bobel\nha kastell rag mebyon Ysrael.\nBennathow y'n Termyn a Dheu\n17Yndellma hwi a wodhvydh\nmy dhe vos an ARLOEDH agas Duw,\ntrigys yn Sion, ow menydh sans.\nHa Yerusalem a vydh sans,\nha nevra ny wra estrenyon tremena dredhi namoy.\n18Y'n jydh na\nan menydhyow a dhever gans sugen grappys,\nan breow a dhinwa leth\nresek a wra oll goverow Yuda\nFenten a dheu yn-mes dhiworth chi an ARLOEDH\nha dowra nans Shittim.\n19Ejyp a vydh forsakys,\nhag Edom a vydh gwylvos ynyal,\ndrefenn an freudh gwrys erbynn mebyon Yuda,\nrag i re skoellyas goes gwiryon yn aga thir.\n20Mes Yuda a vydh annedhys bynitha,\nha Yerusalem dhe henedhow oll.\n21My a gemmer dial a'ga goes, ha ny asav denvyth dhe vos heb kessydhyans,\nrag an ARLOEDH a drig yn Sion.


Compare Bible readings for Daniel 11 in the ABK and the GNB - Bible Society\n1‘Yn kynsa blydhen Darius, an Med, my11:1 my: Henn yw Gabriel. a sevis rag y gennertha ha'y skoedhya.\n2‘Ha lemmyn y tispletyav dhis an gwiryonedh. Otta, y hwra tri myghtern moy sevel yn Persia, hag y fydh an peswora moy rych yn feur agessa i oll; ha pan vydh ev galloesek dre y rychys, y hwra ev dhe beub difuna erbynn an ruvaneth Grek. 3Ena myghtern galloesek a sev, neb a wra rewlya gans galloes meur, ow kul herwydh y vodh. 4Ha kettell sev, y ruvaneth a vydh terrys ha rynnys dhe'n peswar gwyns a nev; ny vydh res dh'y dhiyskynnysi, na herwydh an galloes dredho may rewlyas ev, rag y ruvaneth a vydh diwreydhys, ha res dhe gen re.\n5‘Ena myghtern an dhyghowbarth a vydh krev, mes onan a'y brynsys a vydh kreffa agesso, ha'y ruvaneth a vydh brassa es y ruvaneth ev. 6Dhe benn an blydhynyow i a wra keffrysyans, ha myrgh myghtern an dhyghowbarth a dheu bys yn myghtern an gledhbarth rag gul kres. Mes ny wra hi gwitha nerth hy bregh; ha ny wra ev na'y fleghes11:6 na'y fleghes: Amendys war-lergh Theodotion. Ebrow na'y vregh. pesya; y'n termynyow na hi a vydh traytys, war-barth gans an re a's kyrghas, ha'y flogh,11:6 ha'y flogh: Amendys war-lergh Theodotion. Ebrow hy thas. ha neb a's skoedhyas. 7Ena skorrenn a'y gwreydhyow hi a sev yn y11:7 yn y le ev: Henn yw yn le myghtern Ejyp. le ev; ev a dheu erbynn an lu hag entra ker myghtern an gledhbarth, ha strivya er aga fynn, ha tryghi. 8Ynwedh ev a dheg aga duwow yn keth dhe Ejyp, gans aga delowyow teudh, ha'ga lestri drudh a arghans hag a owr; ha dre vlydhynyow ny wra ev mellya gans11:8 ny wra ev mellya gans: Ebrow ev a sev dhiworth. myghtern an gledhbarth. 9Hemma11:9 Hemma: Henn yw myghtern an gledhbarth. a wra dos bys yn ruvaneth myghtern an dhyghowbarth, ha dehweles dh'y dir y honan.\n10‘Y vebyon a ombareus rag kas ha kuntell routh a luyow meur, neb a wra entra, fenna ha treusi, ha gwerrya bys yn y ger. 11Ena myghtern an dhyghowbarth a vydh serrys fest, dos yn-mes ha batalyas orto, orth myghtern an gledhbarth, neb a guntell ost bras, mes an ost na a vydh gorrys yn y dhorn. 12Pan vo an ost na kemmerys dhe-ves, y golonn a vydh ughelhes,11:12 y golonn a vydh ughelhes: Henn yw kolonn myghtern an dhyghowbarth. hag ev a wra dhe dheg-milyow koedha, mes ny wra ev tryghi. 13Rag myghtern an gledhbarth a dhehwel, ha kuntell ost brassa ages an kynsa; orth diwedh nebes blydhynyow y teu gans lu bras ha daffar pals.\n14‘Y'n termynyow na y hwra lies sevel erbynn myghtern an dhyghowbarth, ha'n dus dhilagha yn mysk dha bobel a sev rag kewera an welesigeth; mes fyllel a wrons. 15Ena myghtern an gledhbarth a dheu, ha krugya gweyth-esedhva, ha kemmeres sita krev hy fosow. Ny wra breghow an gledhbarth perthi, na'y soudoryon dhewisys, rag ny vydh dhedha nerth dhe sevel er y bynn. 16Neb a dheu er y bynn a wra herwydh y vodh, ha den ny yll sevel a-ragdho; ev a sev y'n tir splann, gans distruyans yn y dhorn. 17Ev a wra settya y fas dhe dhos gans nerth y ruvaneth oll, ha gul keffrysyansow;11:17 keffrysyansow: Amendys, cf. 11:6. Ebrow gwiryonedhow. hag ev a re dhe vyghtern an dhyghowbarth myrgh yn demmedhyans, rag distrui an ruvaneth;11:17 hag ev a re dhe vyghtern an dhyghowbarth myrgh yn demmedhyans, rag distrui an ruvaneth: Ebrow hag ev a re dhodho myrgh an benynes rag hy distrui. mes ny sev an towl, na bos dh'y les. 18Ena y hwra treylya y fas war-tu ha'n ynysow, ha kemmeres lies anedha; mes kaslewydh a worfenn y donteth, hag ev a'n pren drefenn y donteth. 19Ena y hwra treylya y fas orth keryow y vro ev; mes y hwra trebuchya ha koedha heb bos kevys.\n20‘Yn y le y hwra sevel onan neb a dhannvon toller dhe ynkressya splannder an ruvaneth; mes a-ji nebes dydhyow y fydh ev distruys, ha ny vydh dre sorr na dre vatel. 21Yn y le y hwra sevel onan dispresadow, ma nag yw res dhodho meuredh ryel; ev a dheu yn termyn a gres, ha gwaynya an ruvaneth dre doell. 22Luyow11:22 Luyow: Ebrow Breghow. a vydh skubys dhe-ves a-ragdho gans liv, hag a vydh terrys, ha hembrenkyas an kevambos keffrys.11:22 Po amendyans gans liv, ha'n hembrenkyas a gevambos a vydh terrys ynwedh. 23Ha wosa gul kevambos ganso, y hwra toell, ha dos ha bos krev gans boghes a dus. 24Dison y hwra dos yn tiredhow feyttha an rannvro, hag y hwra an pyth na wrug y dasow na tasow y dasow. Ev a lesrann yntredha preydh, pyllansow ha pythow. Tewlel y dowlow a wra erbynn keryow, saw unnsel bys yn unn prysweyth. 25Ev a dhifun y nerth ha'y golonnekter erbynn myghtern an dhyghowbarth gans lu bras; ha myghtern an dhyghowbarth a ombareus rag kas gans lu bras ha galloesek dres eghenn; mes ny wra sevel, rag i a wra brasow er y bynn. 26An re a dheber y voes a wra y dhiswul; y lu a vydh skubys dhe-ves gans liv, ha lies a wra koedha, ledhys. 27Kolonn an dhew vyghtern a vydh parys dhe wul drog; orth an keth voes y hwrons gowleverel, mes yn euver, rag y fydh an diwedh orth an prys apoyntys. 28Ev11:28 Ev: Henn yw myghtern an gledhbarth. a wra dehweles dh'y vro gans pythow bras, mes y fydh y golonn treylys erbynn an kevambos sans; ev a wra kowlwul y vodh ha dehweles dh'y vro.\n29‘Dhe'n prys apoyntys, ev a dheu arta dhe'n dhyghowbarth, mes an dro ma ny vydh avel an dro kyns. 30Rag y hwra gorholyon Kittim dones er y bynn, hag own a'n jevydh hag omdenna. Ena ev a dhyllo y sorr erbynn an kevambos sans. Ev a dhehwel ha ri enor dhe'n re neb a as an kevambos sans. 31Luyow dannvenys ganso a wra defola an tempel ha'n ger, defendya dhe-ves an offrynn pub-dydhyek hag yn y le gorra pyth kasadow an difeythter.11:31 an difeythter: Ow siwya an Septuagint. Ebrow nebonan ow kawsya difeythter. 32Ha'n re a gammdremen erbynn an kevambos, ev a wra aga flattra yn fekyl; mes an bobel a aswonn aga Duw a vydh krev ha gul gweyth. 33An re fur yn mysk an bobel a dhysk lies, mes i a goedh der an kledha, dre flammow, dre gethneth ha dre ravna, nebes dydhyow. 34Pan goedhons, y's tevydh nebes sokor, ha lies a wra junya gansa dre flattra. 35Darn a'n re fur a drebuch, rag may fons prevys, purhes ha kannyes, bys yn prys an diwedh, rag hemm yw hwath rag an prysweyth ordenys.\n36‘Ha'n myghtern a wra herwydh y vodh; ev a omughelha hag omvostya a-ugh pub duw, ha leverel taklow euthyk erbynn Duw an duwow. Ev a siwen bys may fydh kowlwrys an sorr, rag an pyth apoyntys a vydh gwrys. 37Ny wra vri orth duwow y dasow, na hwath orth an duw kerys gans benynes,11:37 an duw kerys gans benynes: An duw Tammuz (Adonis). nag orth duw arall vytholl, rag a-ughta i oll ev a omvoghha. 38Yn le an re ma, ev a enor duw an keryow; duw na vedha aswonnys gans y dasow a wra ev enora gans owr hag arghans, gans meyn drudh ha rohow kostek. 39Ev a omsett erbynn keryow krev gans gweres duw estren,11:39 Ev a omsett erbynn keryow krev gans gweres duw estren: Po amendyans Ev a worr pobel duw estren y'n keryow rag aga defens. ha piwpynag a wra y aswonn ev a meurha gans enor, ha'ga gul dhe vos rewloryon war lies; ha kevrenna an tir avel gober.11:39 avel gober: Po rag pris.\nPrys an Diwedh\n40‘Orth prys an diwedh, y hwra myghtern an dhyghowbarth omsett er y bynn; mes myghtern an gledhbarth a dheu er y bynn avel korwyns, gans charettow, ha gans marghogyon, ha gans lies gorhel. Ev a enter yn tiryow, ha tremena avel liv. 41Ena ev a dheu y'n tir splann, ha lies a wra trebuchya; mes an re ma a dhienk a'y dhorn: Edom ha Moab ha'n brassa rann a vebyon Ammon. 42Ev a ystynn y dhorn erbynn tiryow, ha ny wra pow Ejyp skapya. 43Ev a vydh rewler war withvaow kudh a owr hag arghans, hag oll an tresoryow a Ejyp; tus Libya hag Ethiopia a omblek dhodho. 44Mes nowodhow a'n howldrevel ha'n gledhbarth a wra y drobla, hag y hwra ehwias yn unn fernewi rag distrui ha kowlladha lies. 45Ev a worr tyldow y balys ynter an moryow, ha menydh sans an splannder. Mes ev a dheu dh'y dhiwedh, heb denvyth orth y weres.


An brassa solempnita oberys gans Gorsedh Kernow yw an "Gorsedh Ygor" bledhennek, mayth yw degemerys Berdh nowyth hag yw res gobrow an Kesstrivyansow ha'n piwasow moyha. An Orsedh Ygor yw oberys, mars yw teg an gewer, y'n ayr ygor, orth leow divers dres Kernow, ha kennerthys yw an boblek dhe vos ena. Y hwra fydhya an Orsedh meur yn skoodhyans ha kesoberyans an kemyniedhow a'n le ha'n Kowethasow Kernow Goth dhe formya an solempnitys ma.Wostalleth, Berdh an Orsedh a geskerdh dhyworth an le may hwrussons i gwiska y'ga fows bys yn Park an Orsedh, le may formyons kylgh bras, orth poynt north-est an pyth yw desedhys arethva (An Garrek). Omma y kefir an Bardh Meur, Kannas Bardh Meur, Skrifennyas an Orsedh ha'n kannasow a-dhyworth Kembra ha Breten Vyhan.\nKeskerth an Orsedh dhe Synt Kolom, 2001Gwra klyckya war an ymach dh'y voghhe (108k)\nY syw lemmyn �Unyans an Kledha.� Rag rann ma an solempnita, yma kledha rynnys. Unn rann yw dres dhe�n Garrek gans kannas a Vreten Vyhan, ha�n rann aral gans Bardh a Gernow.\nLemmyn, flehes yowynk a enter an kylgh dhe dhonsya, hag yw sywys gans an Arlodhes a Gernow, hembrenkys gans an Kledhevor a-dreus an kylgh, dhe ri dhe'n Bardh Meur manal a vlejennow hag ys avel arwodh a ro Duw dhe dhenses. Ena y syw an gan, "Arta Ev a Dheu". "Ev" yw Arthur, neb usi omma owth omdhiskwedhes avel an spyrys Keltek.Nessa, an Kannas Bardh Meur a brof pysadow rag an Verdh re dremenas dres an vledhen eus passys. Aga henwyn yw lennys, ha kenys yw an hympna kovheans.Berdh nowyth yw lemmyn hembrenkys dhe'n Bardh Meur, neb a re dhedha aga henwyn bardhek hag a'ga dynerhi y'n Kolji Berdh.Wosa bos degemerys an Berdh nowyth dhe'n Orsedh, an kannasow dhyworth Kembra ha Breten Vyhan a re aga gorhemmynadow dhe'n Orsedh Kernow.Yth yw hemma sywys gans na Riansow, hag ena y kenir an gan, "Hayl dh�Agan Mammvro". An Arlodhes a GernowGwra klyckya war an ymach dh'y voghhe (80k)\nDistowgh yw gorfennys an gan ma, y syw solempnita an Kledha. An Kledha rann-diwonys yw synsys yn-uhel ha'n Bardh Meur a set dalhen ynno. Pub usi war an Garrek a omjun gans an Bardh Meur dre worra y leuv war y skoodh. Y'n kettermyn, pub Bardh a omdor dhyworth an kylgh hag omguntel yn ogas dhe'n Kledhevor, hag y'n keth maner a wra an Verdh war an Garrek, gorra aga leuv war skoodh an Bardh eus nessa dhodho, may fo an Orsedh dhien omjunys dhe'n Kledha.\nAwen yw ger Kembrek gans styr yn Sowsnek 'Muse' po 'Inspiration' hag a dhiskwedh an nerthow awenek yn gwrians. Ynwedh yth yw godhvedhys avel Y Nod Cyfrin, An Sin Kevrinek, po Y Nod Peldyr Goleuni, Sin an Tewyn Golow, mayth yw devedhys dhyworth tewynnow an howl drehevel. Byttegyns y'n Orsedh Vardhek, y tiskwedh an teythi Kerensa, Ewnder ha Gwiryonedh. Ynwedh yth yw sin pesya an dismygyans Keltek hag a styr dhe dhiskwedhes tybyansow yn furv dryflek.\nAn Awen yw sin an Orsedh po Kuntellyans Berdh hag a omdhiskwedh rag ensampel war blastronys (brestplatys). KURUN BARDH MEUR\nAn Gurun a-lemmyn a veu gwrys gans Francis Cargeeg/Tan Dyvarow neb a wrug ynwedh an 'nessa' kurun hag yw gwiskys dhe stallashyon an Bardh Meur nowyth. Tan Dyvarow a�n jeva hwelji rag kober morthelys ynter Heyl ha Lannanta. An desin yw Delyow Derow kepar ha del veu usys yn Kembra, ha martesen a wra ystynna dhe�n Oos Brons.\nYth esa dhe'n kynsa dew Vardh Meur Kernewek, Jenner ha Nance, kugol vardhek dyffrans. PLASTRON BARDH MEUR\nAn Orsedh Kernow a�s teves unn urdh mayth yw egwal pub Bardh. An liw glas yw henna a�n ebren. Powsyow a veu desinys y�n kynsa yn Kembra gans Professor Sira Hubert von Herkomer a-dro dhe 1896. Herkomer a veu genys yn Bavarya yn 1849, mes a asas Almayn hag ev 2 vloodh. Morton Nance/Mordon o studhyer dhe Kolji Art Herkomer yn Bushey, ogas dhe Loundres. Yn ''An Daswel Kernewek'' yn 1951 Nance a derivas y hwrug mires orth Herkomer ow kul kurun, yn unn dhasskrifa an delyow derow brons dhyworth skoren dherowen.\nAn Gannas Bardh Meur a�n jeves Awen war y gugol, yn le an bondow melyn-du-melyn usi gans Berdh Kernewek erel. An plastron yw an keth patron avel henna dhe'n Bardh Meur, hag a veu gwrys yn 1967 gans Tan Dyvarow. Ev yw ogas ha kehevelep marnas bos fowt an patron 'rol-skrifa' war an tamm kres.\nYma gans an GBM ynwedh plastron rag usadow 'burjesel' gwrys a Sten Kernewek ha res yn 1995. Yma rol skrifa parchemyn gans henwyn Berdh tremenys yn trog a ledher res gans Ky Gwyn yn 1980. BERDH MEUR KYNS\nAn kledha a-lemmyn a veu prenys yn 1947 hag ewnys yn1978. Ev a bortray an kledha Arthur, Myghtern kyns hag y�n termyn a dheu an Vrythonyon. Nyns yw yn studh da an kynsa kledha a 1928.\nTan Dyvarow a leveris y�n termyn eus passys bos hemma "an tamm gwella a regalya a wrussa ev bythkweyth". Martesen ef o sparys an angos drefen ev dhe verwel, kyns bos kellys.\nAn regalya gorrys yn le rag an Kledhevyas a veu gwrys gans John Turner a Dewyn Bleustra/Towan Porth Lystry yn 1978/9. I a dhiskwedh kledha, 15 besont ha'n Awen.\nAn plastron Skrifennyas a veu gwrys gans Tan Dyvarow yn 1967. Y feu erhys gans Gwrek Map Melyn wosa Map Melyn dhe verwel. Yn hwiw ev a syns warnodho pluven kwyllen (y�n jydh hedhyw jynn amontya yw usys), an Awen ha kolmweyth Keltek.\nHemm yw pedrek byhan a gober war ledren konna. Y feu gwrys yn 1998. Yma 15 besont a-dro dhe�n min gans delinyans "pors" po sagh gans korden-tenna. Dhe bub tu yma grahell a vathow, hag a-ugh an pors yma�n sin Awen an Orseth.\nPOWSYOW ARLODHES A GERNOW (DHE�N ORSEDH YGOR)\nAn re ma a veu desinys yn 1933. Powsyow a�n jydh hedhyw a veu gwrys gans gwrek dremenys a John Jenkin hag a veu usys y�n kynsa dhe Roche yn 1991. An re na usys a 1928 dhe 1933 o dyffrans.\nWostalleth an Arlodhes a Gernow a veu keveylys gans dew bajys neb a wiskas powsyow melyn/gell gans palores dhu war an dal. ARLODHES AN BLEUJYOW (dhe�n Gwarynyans)\nTalek a gomendyas an re ma � a-dhyworth Kembra - hag ev Bardh Meur. An kynsa gwrythyow o yn Kembra yn 1936, dhe Machynlleth, yn 1936, hag a veu formys ha donslunys gans Cynan. A-dhyworth 1954 y hwarva war an arethva yn termyn kurunyans ha kaderyans.\nAn lorhow yw gwrys a brenn kales gans pennow drehevys hag ow ton an sin Awen. I yw neb 6 troos hys aga hirder ha 1� mesva aga threusvusur (1830mm gans 30.5mm) I a veu gwrys gans Tan Dyvarow a-dro dhe 1967. Morgarer a borthas kov orth aga usya yn 1968 a Lannust hag ev Kannas yn-dann Den Delynyans. Yn 1994, gans akordyans Konsel an Orsedh, y feu tri flak kober byhan stegys dhe'n Lorgh Marshal dhe govhe kyns Marshalys. Y feu an plakys grevys del syw : Map Kenwyn 1946-1967, Den Delynyans 1968-1979, Morgarer 1980-1990. Map Elmet 1991-1997 re beu stegys dhe'n lorgh ynwedh, gans Colin Ellis\nDAFAR ILOW: AN DELYNDres lies bledhen an delynnyores re usyas hy thelyn hy honan. An Orsedh a bew telyn byhanna henwys warlergh John Legonna. Telyn gotha drehevys yn 1830 a veu gwerthys yn 1989.\nHomm a veu desinys ha gwrys gans Pengover ha usys y�n kynsa dhe�n Orsedh 1983. Pluvak res gans Myster Kernewek a Nedhoryon,Gwiadoryon ha Liworyon a veu usys y'n kynsa dhe�n Orsedh Marhas Yow 1990. Y hyllir gweles an gador ynter solempnitys an Orsedh pub bledhen yn Penneglos Truru. Henwyn a bub Bardh Meur dhyworth 1928 yw skrifys warnedhi. An skrifedh Gernewek AN GWYR ERBYN AN BYS, treylys dhyworth Kembrek (Y gwir yn erbyn y byd), a styr yn Sowsnek "The Truth against the World" AN KLEDHA RYNNYS\nKledha nowyth an Orsedh yw usys y�n solempnita rag Unyans an Kledha, arwodh unyans an teyr gwlas Geltek, mayth yw deges an dhew hanter gans berdh Gernewek ha Bretonek dhe�n Bardh Meur, neb a dremen an kledhs unys dhe gannas an Vammorsedh Gembrek, avel arwodh a unnses ha felshyp.\nDornla an kledha platys yn nyckel a veu furvys dhyworth an prenn ywin dhyworth Korflann Synt Kolom, trubyt gwiw dhe�n kynsa Bardh Meur, Henry Jenner neb o genys y�n dre.\nGrevys war an lown yw an geryow �lymm ow lown heb own a boon� an Kernewek rag �Sharp my blade but without fear of pain�, kemerys dhyworth bardhonek gans Tim Saunders � Bardh an Werin.


Compare Bible readings for Marc 15 in the ABK and the GNB - Bible Society\nMarc 15 ABK\n33Ha pan dheuth an hweghves eur, yth esa tewolgow dres oll an tir bys y'n nawves eur. 34Hag y'n nawves eur Yesu a grias gans lev ughel, ‘Eloi, Eloi, lema sabaghthani?’, dhe styrya yw, ‘Ow Duw, ow Duw, prag y'm forsaksys?’ 35Ha re ow sevel ena pan y'n klewsons a leveris, ‘Otta, yma ow kelwel Elias.’ 36Ha nebonan a boenyas dhe lenwel spong a aysel, ha'y worra war gorsenn, ha'y ri dhodho dhe eva, ow leverel, ‘Gesewgh ni gweles mar teu Elias dh'y dhoen yn-nans!’ 37Ha Yesu a grias gans lev ughel hag anella y spyrys yn-mes. 38Ha vayl an tempel a veu skwardys yntra diw rann a'n penn dhe'n goeles. 39Ha pan welas an penn-kangour, esa ow sevel a-dal dhodho, ev dhe gria yndella hag anella y spyrys yn-mes,15:39 esa ow sevel a-dal dhodho, ev dhe gria yndella hag anella y spyrys yn-mes: War-lergh re a'n dornskrifow a-dal dhodho, ev dhe anella y spyrys yn-mes. ev a leveris, ‘Yn gwiryonedh, an den ma o Mab Duw.’


Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment CM22 7EE June 2022.\nAll foot health services Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment. Verruca treatment sawbridgeworth, Verruca treatment in sawbridgeworth, Sawbridgeworth Verruca treatment.\nVERRUCA TREATMENT SAWBRIDGEWORTH\ncopyright © 2006-2022 Jun DAP Web Design Verruca treatment Sawbridgeworth CM22 7EE | Verruca treatment Sawbridgeworth Sawbridgeworth Verruca treatment. Verruca treatment in Sawbridgeworth Site by D.A.P Web Design Sawbridgeworth | visitors to londonhealthyfeet.com


2 Makkabeyon 13 (ABK) - Bible Society\n2 Makkabeyon 13 ABK\nMenelaus Yw Gorrys dhe'n Mernans\n1Y'n vlydhen kans naw ha dew-ugens,13:1 163 kyns Krist. ger a dheuth dhe Yudas ha'y dus bos Antioghus Ewpator ow tos gans lu meur erbynn Yudi, 2ha ganso Lysias, y withyas ha gwalader an governans. Hwath pella, yth esa dhedha lu grek a gans ha deg mil droesek, pymp mil ha tri hans marghek, dew olifans warn ugens ha tri hans charett ervys gans fylghyer.\n3Menelaus a junyas gansa ynwedh ha gans falsuri pur ev a ynnias war Antioghus mos yn-rag, kammenn drefenn yeghes y wlas, mes drefenn ev dhe brederi y fedha fastys yn y soedh. 4Mes Myghtern an vyghternedh a dhifunas sorr Antioghus erbynn an bilen ma; ha pan dhiskwedhas Lysias dhodho bos an gour ma dhe gabla rag oll an poenvos, ev a worhemmynnis dhodho y gemmeres dhe Berea ha'y worra dhe'n mernans der an vaner usadow y'n tyller na. 5Rag yma tour ena, hanter-kans kevelin yn ughelder, leun a lusu, hag a'n jeves amal oll a-dro hag a bub tu a dhiyskynn yn serth dhe'n lusu. 6Ena i oll a herdh dhe dhistruans nebonan yw kablus a dhisakrans po galweythyow erell. 7Gans tenkys a'n par ma y hwarva may ferwis Menelaus dilagha, hwath heb ynkleudhyans y'n dor. 8Ha hemm o ewn yn tien; drefenn ev dhe wul lies pegh erbynn an alter mayth yw sans y dan ha'y lusu, ev a dhegemmeras y vernans y honan yn lusu.\nBatel Ogas dhe Sita Modein\n9Yth esa an myghtern ow tos gans balghder barbarus dhe dhiskwedhes dhe'n Yedhewon taklow gweth yn feur es dell via gwrys yn termyn y das. 10Mes pan glewas Yudas hemma, ev a worhemmynnis dhe'n bobel gelwel war an Arloedh dydh ha nos, lemmyn moy es yn termyn vyth arall, may hweresso an re esa war verr spys dhe gelli aga lagha ha'ga gwlas ha'ga thempel sans, 11ha na assa an bobel, re dhallathsa diskwitha rag tekken, koedha yn leuv an kenedhlow kablus. 12Ytho pan wrussons oll hemma war-barth ha pysi an Arloedh tregeredhus gans oelva ha penys ha growedha gans aga fas war an dor tri dydh heb hedhi, Yudas a ynnias warnedha ha gorhemmynna dhedha sevel parys.\n13Wosa omgusulya yn privedh gans an henavogyon, ev a erviras kerdhes yn-mes ha previ an mater gans gweres Duw kyns lu an myghtern dhe entra Yudi ha bos perghennek an sita. 14Ytho, ow kommyttya an ervirans dhe Greador an bys hag owth ynnia war y luyow omladh yn hardh dhe'n mernans rag laghys an tempel, an sita, ha les an gemmynieth, ev a gampyas ogas dhe Modein. 15Ev a ros dh'y dus an ger-arwoedh ‘Budhogoleth Duw’, hag ow tewis lu a'n wer yowynk hartha, ev a omsettyas war dylda an myghtern yn nos ha ladha y'n kamp a-dro dhe dhew vil wour. Ev a wanas an penn-olifans ha'y lewyer. 16Wostiwedh i a lenwis an kamp gans euth ha tervans ha kildenna yn trygh. 17Hemma a hwarva poran orth dydh-tardh, drefenn gweres an Arloedh dhe vos skoes dhodho.\nAntioghus a Wra Kevambos gans an Yedhewon\n18An myghtern, wosa blasa bedhekter an Yedhewon, a assayas towl dhe hwithra aga savleow. 19Ev eth erbynn Beth-sur, kastell krev a'n Yedhewon: mes ev a veu treylys dhe-ves; ev a omsettyas arta, hag a veu fethys. 20Yudas a dhannvonas dhe'n re esa a-ji pypynag o res. 21Mes Rhodokus, souder a renkow an Yedhewon, a ros derivadow kevrinek dhe'n eskar; ev a veu helghys, kechys ha gorrys yn prison. 22An myghtern a negysyas an eyl weyth gans an bobel yn Beth-sur; ev a ros ha degemmeres ambosow, kildenna, omsettya erbynn Yudas ha'y dus hag a veu fethys. 23Ev a glewas Felip, neb a via gesys avel gwalader an governans, dhe rebellya yn Antiogh; reudhys o, hag ev a elwis an Yedhewon, plegya dh'aga gorholedhow, ha gul ti dhe enora oll aga gwiryow. Ev a wrug akord gansa hag offrynna sakrifis, enora an sentri ha diskwedhes helder dhe'n tyller sans. 24Ev a dhegemmeras Makkabeus yn hegar. Ena ev a apoyntyas Hegemonides avel governour an ranndir a Ptolemais bys Gerar, 25ha mos dhe Ptolemais y honan. Tus Ptolemais o serrys gans an kevambos; yn hwir mar gonneryek ens may fynnens dilea y ambosow. 26Lysias eth dhe'n arethva, ow kul an gwella defens a ylli. Ev a's perswadyas, aga hoselhe, ha gwaynya aga bolonjedh da, ha dehweles dhe Antiogh. Yndellma y happyas omsettyans ha kildennans an myghtern.


Bewnans Ke yw an diwettha diskudhans a lyenn Kernowek hengovek (henn yw, kyns an Dasserghyans). Yn 2002, Graham Thomas a gavas an dornskrif yn Lyverva Genedhlek Gembra. Nyns yw kowal an dornskrif ma: kyllys yw pymp folenn yn dalleth an gwari, diw y'n pervedh ha pymp y'n diwedh. War-lergh Oliver Padel, y skrifas kynsa vershyon Bywnans Ke a-dro dhe 1500; agan dornskrif ni a via skrifys a-dro dhe 1575.\nY'n kynsa rann a Vywnans Ke, yma Sen Ke (po Keladocus) ow tefendya y fydh kristyon erbynn an Myghtern Tewdar (Teutharus). Sen Ke a dhiank a brison an myghtern hag a wra marthusyon erell.\nHwarvedhyansow an nessa rann yw haval dhe'n re yn Historia Regum Britanniae gans Geoffroi a Venow. An Myghtern Arthur a gemmer omaj gans myghternedh lies bro. Mes an Emperour a Rom a vynn diwedha anserghogeth Vreten Veur. Y'n vresel ow sywya, Moddras a dhemmedh an vyghternes Gwynnever. Dhe Arthur war nuk yn kormeuledhek, bysi yw omladh y noy fals ev.\nBywnans Ke ha Bywnans Meryasek yw an dhew vywnans-sens unnik ow turya y'n yeth kernewek.\nSywyans yethoniethek[golegi | pennfenten]\nYma niver a eryow Kernewek diskudhys y'n dhornskrif nag esa aswonnys kyns, r.e. 'kedhlow', 'feus', 'ystoeth', keffrys ha lies hanow tyller, r.e. 'Norgagh' ha 'Kint'. Dhe vreus Ken George, gnas an yeth usys y'n kynsa rann a'n gwari ma yw mars ughel po ughella es yeth Bywnans Meryasek.  \nKedhlow ha treusskrif an tekst war linenn


Liwans - Wikipedia\nImaj dhyworth fowys Lascaux\nDaffar ha stoffow lymna\nLiwans (ynwedh liwyans po lymnans) yw usya liwyow dhe wul art gwelesek. Hemm yw an ger ynwedh rag ober lymnys a art. Lies sort a liw po paynt yw usys dhe wruthyl art, ow komprehendya dowrliwyow, liwyow akrylik, ha paynt oyl. Da yw gans artydhyon erel oberi gans pluvennow plomm, krey po glowbren.\nLiwansow meur aga hanow yw gwithys yn fenowgh yn mirvaow art, kepar ha'n Mirva Genedhlek yn Loundres ha'n Louvre yn Paris. Gwithys yw onan a'n liwansow moyha y hanow y'n bys y'n Louvre, h.y. an Mona Lisa, lymnys gans Leonardo da Vinci. Yma mirvaow privedh ha poblek yn lies cita a-derdro'n bys.\nYma dyffrans elvennek yntra delinya ha lymna. Yn delinya, unn nivel yw an imaj dien, mes yn lymna, unn nivel yw lymnys dres unn aral dhe dhrehedh an imaj diwettha. Avel sewyans, an brassa rann a'n termyn, ny vydh an imaj diwettha kler bys dhe'n kamm diwettha.\nYma peswar kamm elvennek yn lymna: pareusi, ranna, nivela ha gorfenna.\nPareusi: an brassa niver artydhyon a wra pareusi kanvas po enep aral. Gorher tanow unform po "golgh" a wynn po liw aral yw gorrys war an enep dien. Hemm a weres nivelyor diwettha kavos an unn dyghtyans. Ynwedh, an golgh a weres dastewynnya golow dhyworth an enep, hag ytho gwellhe an effeyth dhe'n miror. Rag enebow digompes po garow, yma edhom a neppyth moy. Hemm yw gesso, yn hengovek, kemyskans a grey ha gelatin, mes kavadow lemmyn avel akrylik tew. Yma edhom a deknek arbennik rag lymna war nebes enebow, r.e. lymna war blaster a us an method fresco po fosliwans.\nRanna: rynnys yw an kanvas dhe niver a ranndiryow posek (ow krog war an imaj lymnys), ha kilvaow an ranndiryow na yw plottys.\nNivela: y'n kamm ma, plottys yw unn nivel dres nivel aral rag kavos an shapys yw hwensys yn pub nivel. Erbynn diwdh an kamm ma, pub taklen y'n imaj vydh aswonnadow.\nGorfenna: Res yw strivya moy y'n kamm ma. Amkan an kamm ma yw dhe ri neppyth arbennik y'n imaj, kepar hag emlow poran, kesunya nivelyow hag effeythyow gwelesek erel.\nDres istori, lies lymner re beu rann a vovyansow dyffrans, gans tybyansow dyffrans a-dro dhe destennow po teknegow. Ottomma rol a ensamplow:\nBaroque Peter Paul Rubens\nKlassygieth Nowydh Jacques-Louis David\nArgrafydhieth Claude Monet\nKyns-Rafelit William Holman Hunt\nMenegesydhieth Wassily Kandinsky\nWosa-argrafydhieth Henri Matisse\nKubydhieth Pablo Picasso\nDadaydhieth Marcel Duchamp\nSurrealydhieth Salvador Dalí\nMenegesydhieth Tybel Barnett Newman\nSodhva greslu yn Vilnius gans Marianne von Werefkin\nWho’s Afraid of Red, Yellow and Blue II gans Barnett Newman\nTonn Veur Kanagawa, gans Katsushika Hokusai\nEmperoureth Flora gans Nicolas Poussin\nSophia, Arlodhes Burrell gans Henry Bone\nAmelia Opie gans John Opie\nDiwettha golegyans an folen ma a veu an 1 Me 2022, dhe 21:34.


Kaner-skrifer Innu Florent Vollant ow performya y'n Lowarth Losowek yn Montreal yn Mis Hedra 2006\nDuo rokk-gwerin a Ganada o Kashtin y'n 1980ow ha 1990ow. I veu unn a'n bagasow ilow moyha sewen hag a vri a'n Kenedhlow Kynsa.\nFurvyes veu an bagas yn 1984 gans Claude McKenzie ha Florent Vollant, dew ilewydh Innu a Maliotenam ryb an Avon Saint Lawrence yn Kebek. Styr an hanow Kashtin yw "herdhwyns" y'n yeth Innu-aimun, mes y'dhewisys drefen an lavaren Sowsnek "cashed in". Breusys veu gans erel i dhe hwilas rag sewena hag arghans. I a dhallathas avel bagas yn unn kana versyons kanow gans Pink Floyd, U2, Bob Dylan, Neil Young ha'n Beatles kyns skrifa ha performya aga hanow aga honan. Aga ilow o gans gis rokk-gwerin, mes gans tabouryow hengovek Innu (henwys makushan). Yn kettermyn, Vollant ha McKenzie a weresas fondya Innu Nikamu, gool ilow genesik.\nYn 1988 yth esens yn towlen bellwolok a-dro dhe bobel Innu. Wosa henna askorrer Guy Trépanier a wovynnas i dhe rekordya aga huntiilow kynsa henwys Kashtin yn 1989 yn Montreal. Kyn rekordys an kuntilow na y'n yeth Innu-aimun, leverys gans 12,000 a bobel y'n Norvys yn unnik, yn skon an kuntilow a dheth dhe vos sewena meur yn Kebek, Greunland ha Kanada Sowsnek ynwedh, destys avel platinom dewblek ha gwaynya Prix Félix rag An Gwella Kuntilow Kynsa. "E Uassiuian" ha "Tshinanu" o kanow gerys da dhe'n bagas.\nYn 1990, an bagas eth war dorn sewen a Europa. I a dhrehedhas an deg kan a-wartha y'n Pow Frynk.\nYn 1991, Kashtin a dhallathas aga thorn kynsa a-dreus Kanada y'n gwenton ha hav, ha dyllys o aga nessa kuntilow, Innu, y'n kynnyav. Y teuth an gan moyha sewen yn Kanada a'n kuntilow na, hag ynwedh aga unnik kan Sowsnek, versyon a "Son of the Sun" gans Willie Dunn. Henwys veu an kuntilow rag an Pewas Juno, h.y Best World Beat Recording ha Best Roots and Traditional Album yn 1992.\nYn 1992, i a dhiskwedhas war dowlen bellwolok CBC Television, Ear to the Ground, ha keskows pellwolok Indian Time II: Fly With Eagles. An vledhen a sew, dalghennys McKenzie rag lewya aperys. Ev a veu y'n prison rak nebes misow 1994.\nDyllys aga tressa kuntilow yn 1994, Akua Tuta, gans Columbia Records. Synsys an gan Akua Tuta gans Robbie Robertson war y guntilow Music for The Native Americans. Aga hanow veu war sonlerghyow an fylm Dance Me Outside ha'n towlennow pellwolok Northern Exposure ha Due South, ha henwys o an kuntilow rag Pewas Juno yn 1995, h.y Best Aboriginal Recording.\nWosa Akua Tuta, Vollant a dheklaryas y dhe gara kemeres powes rag ilow. McKenzie a dhyllas y guntilow solo kynsa Innu Town yn 1996, hag y tehwelis Vollant yn 1999 gans kuntilow solo Nipaiamianan. Ottomma diwedh aga resegva avel Kashtin, kyns i a weras ilewydh hip hop Samian war y versyon a "Tshinanu" yn 2010.\nPlasenskrif[golegi | pennfenten]\nDiwettha golegyans an folen ma a veu an 17 Me 2021, dhe 14:21.


Compare Bible readings for Galatianys 1 in the ABK and the NRSV - Bible Society\n1Powl, abostol na dhiworth tus, na der unn den, mes dre Yesu Krist ha Duw an Tas neb a'n drehevis dhiworth an re varow, 2hag oll an vreder usi genev,\nDhe eglosyow Galatia:\n3Gras dhywgh ha kres dhiworth Duw agan Tas ha'n Arloedh Yesu Krist, 4a omros y honan rag agan peghosow rag ma'gan deliffra mes a'n bys, drog dell yw y'n eur ma, herwydh bodh agan Duw ha Tas, 5ha dhodho re bo gordhyans bys vykken ha bynnari. Amen.\nNyns Eus Marnas Unn Aweyl\n6Marth a'm beus drefenn hwi dhe gildenna mar uskis a-dhiworto ev neb a'gas gelwis yn gras Krist war-tu ha ken aweyl, 7– mes nyns eus aweyl arall, marnas yma tus neb a wra agas ankombra hag ow mynnes dihevelebi aweyl Krist; 8mes mar pydh pregewthys dhywgh genen ni po gans el dhiworth nev neb aweyl kontrari dhe'n pyth a bregewthsyn ni, re bo milligys. 9Kepar dell leversyn kyns, arta y'n eur ma y lavarav, mar pregoth neb den dhywgh ow kontradia an pyth a dhegemmersowgh, re bo milligys. 10Esov vy ytho owth assaya y'n eur ma perswadya tus po Duw? Po a hwilav plesya tus? Mar pen vy hwath ow plesya tus ny vien kethwas Krist.\nFatell Veu Powl Gwrys Abostol\n11Rag my a vynn hwi dhe wodhvos, an aweyl pregewthys genev – nyns yw hi war-lergh mab-den 12rag ny's degemmeris dhiworth denvyth na ny's dyskis marnas dre dhiskwedhyans Yesu Krist.\n13Rag re glewsowgh a'm fara seulabrys yn yedhowieth pan helghyn vy eglos Duw dres eghenn ha'y dhistrui, 14hag avonsya pella yn yedhowieth ages lies kevoes genev a'm kenedhel vy ha bos tynn dres eghenn rag hengovyow ow hendasow. 15Byttegyns pan vynnas Duw, neb a'm dibarthas a-dhia vrys ow mamm ha'm gelwel der y ras, 16diskwedhes y Vab ynnov, ma'n pregowtthen yn mysk an Jentilys, a-dhesempis ny wrug vy omgusulya gans kig na goes, 17na ny wrug vy yskynna bys yn Yerusalem dhe'n re o abesteli kyns es dell veuv vy abostol, mes yth yth dhe-ves dhe Arabia ha dehweles arta dhe Damaskus.\n18Ena wosa teyr blydhen yth yskynnis bys yn Yerusalem dhe omgusulya gans Kefas, ha triga ganso pymthek dydh, 19mes ny welis abesteli erell vyth marnas Jamys broder an Arloedh. 20Y'n taklow a skrifav dhywgh, otta, Duw yn test, nyns ov vy gowek. 21Ena my a dheuth dhe ranndiryow Syria ha Silisia. 22Mes nyns o ow fas aswonnys dhe eglosyow Yudi esa yn Krist; 23nyns esens ow klewes, marnas ‘Ev neb a'gan helghi seulabrys yma lemmyn ow pregoth an fydh a wre hy distrui seulabrys’; 24hag i a wordhyas Duw ynnov.


Y'n 18ves kansblydhen y teuth Naoned ha bos kres poesek a'n "kenwerth trehornek" ow kevrenna Europa, Afrika ha trevesigethow an Mor Karib. Kenwerth kethow o selvenek, hag awos keryow kethow Senegal y teuth an port ha bos golusek.\nKres diwysyansek ha gonisogethek yw Naoned hedhyw; yma Pennskol Vreten Vyghan Ughel omma ynwedh. An Parti Sosialistek yw an parti kreffa y'n dre. Yth esa 270 251 a dus ow triga y'n sita yn 1999, ha 632 475 y'n gemmynieth trevek.\nLast edited on 7 Meurth 2013, at 18:01\nDiwettha golegyans an folen ma a veu an 7 Meurth 2013, dhe 18:01.


Compare Bible readings for 1 Myghternedh 5 in the ABK and the NIV - Bible Society\n7Pan glewas Hiram geryow Solomon ev a lowenhas yn feur, ha leverel, ‘Re bo bennigys an ARLOEDH hedhyw, re ros dhe Davydh mab fur dhe vos a-ugh an bobel veur ma.’ 8Hiram a dhannvonas ger dhe Solomon, ‘My re glewas an messaj a dhannvensys dhymm; my a gollenow oll dha vodh a-dro dhe brenn keder ha prenn meryw. 9Ow wesyon a's dre war vor dhiworth Lebanon; my a's gorr war-barth avel skathow-kloes dhe vos war vor dhe'n tyller a dhiskwedhydh. My a's digelm ena dhe vos kemmerys genes. Ha ty a gollenow ow edhommow ow provia boes rag ow hoskordh.’ 10Ytho Hiram a brovias pub edhomm Solomon rag prenn keder ha prenn meryw. 11Ha Solomon a ros ugens mil kor5:11 kor: Musur sygh po linyel a-dro dhe 400 liter. a waneth avel boes rag y goskordh, hag ugens kor a oyl pur. Solomon a ros hemma dhe Hiram blydhen ha blydhen. 12Ytho an ARLOEDH a ros furneth dhe Solomon, dell ambosas dhodho. Yth esa kres yntra Hiram ha Solomon; ha'ga dew a wrug kevambos.


Marc 12 (ABK) - Bible Society\nMarc 12 ABK\n1Hag ev a dhallathas kewsel orta dre barabolennow: ‘Unn den a blansas gwinlann, ha gorra ke a-dro dhedhi, ha palas pytt dhe'n winwask ha drehevel tour, ha'y settya dhe diogyon, hag ena vyajya yn-kerdh. 2Hag yn termyn an drevas ev a dhannvonas kethwas dhe'n diogyon, may tegemmerra a-dhiworth an diogyon rann a drevas an winlann. 3Mes i a'n dalghennas, ha'y gronkya, ha'y dhannvon dhe-ves gwag y dhiwla. 4Hag arta ev a dhannvonas dhedha kethwas arall;12:4 hag i a'n kronkyas: War-lergh re a'n dornskrifow hag i a'n labydhas ha'y gronkya. hag i a'n kronkyas war an penn, ha'y dhespitya. 5Hag ev a dhannvonas onan arall; ha henna i a'n ladhas; ha lower arall, ow kronkya re hag ow ladha re. 6Yth esa dhodho hwath unn mab karadow; ev a'n dannvonas dhedha wortiwedh, ow leverel, “Gul vri a'm mab i a wra.” 7Mes an diogyon na a leveris an eyl dh'y gila, “Hemm yw an her; deun, ledhyn ev, ha'n ertach a vydh dhyn ni.” 8Hag i a'n kemmeras ha'y ladha, ha'y dewlel yn-mes a'n winlann. 9Ytho pandr'a wra arloedh an winlann? Dos a wra ha distrui an diogyon, ha ri an winlann dhe re erell. 10A ny redsowgh hwi an skryptor ma:\n11gans an Arloedh y feu hemma gwrys,\nha marthys yw yn agan dewlagas”?’\n12Hag i a hwila settya dalghenn ynno, mes own a's teva a'n routh, rag i a wodhva ev dhe gewsel an barabolenn er aga fynn i, hag i a'n gasas, ha mos dhe-ves.\n13Hag i a dhannvonas dhodho re a'n Fariseow ha'n Herodyanys, may hallens y vaglenna yn y lavarow. 14Ha pan dheuthons yn-medhons dhodho, ‘Mester, ni a woer ty dhe vos gwir, ha ny'th teur mann a dhenvyth; rag ny virydh orth fas tus, mes ty a dhysk fordh Duw yn gwiryonedh. Yw lafyl ri trubyt dhe Sesar, po nag yw? A ren ni po na ren?’ 15Mes ev, owth aswonn aga falsuri, a leveris dhedha, ‘Prag y'm prevowgh vy? Drewgh dhymm dinerenn, may hallav hy gweles.’ 16Ytho i a's dros, hag yn-medh ev dhedha, ‘Piw a bew an imaj ma ha'n pennskrifa?’ Yn-medhons dhodho, ‘Sesar.’ 17Ha Yesu a leveris dhedha, ‘Attelewgh dhe Sesar an taklow yw dhe Sesar ha dhe Dhuw an taklow yw dhe Dhuw.’ Ha marth a's tevo anodho.\n18Hag y teuth dhodho Sadukeow, neb a lever nag eus dasserghyans, hag yth esens ow kovynn orto, ow leverel, 19‘A Vester, Moyses a skrifas ragon, Mar merow broder neb den, ha gasa gwreg a-dhelergh, heb gasa flogh, y vroder a dal kemmeres an wreg, ha maga askorr dh'y vroder. 20Yth esa seyth broder; ha'n kynsa a gemmeras gwreg, ha pan verwis, ny asas askorr. 21Ha'n nessa a's kemmeras, hag y ferwis heb gasa askorr; ha'n tressa kekeffrys; 22ha'n seyth, ny asons askorr. Yn tiwettha oll an wreg a verwis y'n keth vaner. 23Y'n dasserghyans, pan sevons,12:23 War-lergh re a'n dornskrifow nyns usi omma an geryow pan sevons. piw anedha a's pew yn gwreg? Rag an seyth a's kemmeras yn gwreg.’\n24Yn-medh Yesu dhedha, ‘A nyns yw drefenn na wodhowgh naneyl an skryptors, na galloes Duw, y kammdybowgh hwi yn hemma? 25Rag i pan dhasserghons a'n re varow, ny dhemmedhons, na ny vydhons demmedhys mes yth ens i avel eledh y'n nevow. 26Hag a-dro dhe'n re varow, i dhe vos drehevys, a ny redsowgh yn lyver Moyses, a-dro dhe'n bos, fatell gewsis Duw dhodho, ow leverel, My yw Duw Abraham, ha Duw Ysak, ha Duw Yakob? 27Nyns yw ev Duw an re varow, saw a'n re vew; hwi a gammdyp meur!’\n28Hag onan a'n skribys a dheuth yn-rag, ha wosa goslowes orta ow tisputya war-barth, hag ow kweles ev dhe worthybi dhedha yn ta, ev a wovynnas orto, ‘Py yw an kynsa gorhemmynn oll?’ 29Yesu a'n gorthybis, ‘An kynsa yw, “Klew, A Ysrael; an Arloedh agan Duw yw unn Arloedh; 30ha ty gwra kara dha Arloedh Duw gans oll dha golonn, gans oll dha enev, gans oll dha vrys, ha gans oll dha nerth.” Hemm yw an kynsa gorhemmynn.12:30 War-lergh re a'n dornskrifow nyns usi omma an geryow Hemm yw an kynsa gorhemmynn. 31An nessa yw hemma,12:31 An nessa yw hemma: War-lergh re a'n dornskrifow An nessa yw avello. “Ty gwra kara dha gentrevek kepar dell omgerydh dha honan.” Nyns eus gorhemmynn arall brassa es an re ma.’ 32An skriba a leveris dhodho, ‘Yn ta, Mester, ty re gewsis an gwiryonedh, “Onan yma, ha nyns eus arall marnas ev”, 33hag: “y gara gans oll an golonn, ha gans oll an skians, ha gans oll an enev,12:33 Nyns usi yn re a'n dornskrifow an geryow ha gans oll an enev. ha gans oll an nerth”, ha “kara y gentrevek kepar hag ev y honan”, hemm yw moy ages oll an offrynnow kowlleskys ha'n sakrifisow.’ 34Ha Yesu, ow kweles ev dhe worthybi yn fur, a leveris dhodho, ‘Nyns osta pell a-dhiworth gwlaskor Duw.’ Ha ny lavasa denvyth govynn travyth orto na fella.\n35Ha Yesu a worthybis ha leverel, hag ev ow tyski y'n tempel, ‘Fatell yw, y lever an skribys Krist dhe vos mab Davydh? 36Davydh y honan a gewsis der an Spyrys Sans,\nerna worriv dha eskerens yn-dann dha dreys.’ ” 12:36 erna worriv dha eskerens yn-dann dha dreys: War-lergh re a'n dornskrifow erna wrylliv dha eskerens dha skavell dreys.\n37Yma Davydh y honan orth y elwel Arloedh; ha fatell, ytho, ymava mab dhodho?’ Ha'n routh veur a woslowi orto yn lowen.\n38Hag ev a leveri yn y dhyskas, ‘Bedhewgh war a'n skribys, neb a gar kerdhes a-dro yn gwiskas hir, hag a gar salusyansow y'n marghasow, 39ha penn-esedhow y'n synagys, ha penn-esedhow y'n kevewiow, 40neb a lenk chiow an gwedhwesow, hag a wra pysadow hir yn fayntys; an re ma a's tevydh dhe voy dampnyans.’\n41Hag ev a esedhas a-dal an arghow, hag a weli fatell esa an routh ow tewlel mona y'n argh. Ha lies den rych a dewli meur. 42Hag unn wedhwes voghosek a dheuth, ha hi a dewlis ynni dew vita,12:42 vita: Greka lepton. henn yw ferdhynn.12:42 ferdhynn: Greka kodrantes. 43Hag ev a elwis dhodho y dhyskyblon ha leverel dhedha, ‘Yn hwir y lavarav dhywgh, y hwrug an wedhwes voghosek ma tewlel moy ages oll an re erell esa ow tewlel y'n arghow. 44Rag i oll a wrug tewlel a'ga lanwes, mes hi a'y edhomm a wrug tewlel myns a's teva, oll hy fygans.’


Steve Jobs gen iPad\nPecar ha'n iPhone ha'n iPod Touch, rowlys ew an iPad dre dhispleytans liestoch—dyffrans dhort an broassa radn a amonytoryon legh kens, a wrug usya stylus sordyes dre boos—keffres ha besowek warscrin furvwir en le besowek corforek. An iPad a wra usya junyans rosweyth anter leel dhiwiver ("Wi-Fi") rag hedhes rosweythow anter leel (LAN) ha'n Kesrosweyth. Ma dhe neb modelys ynterfas rosweyth dhiwiver 3G ynwedh, a ell junya gen rosweythow data HSPA po EV-DO ha pella dhe'n Kesrosweyth. Dyghtyes ha kettermynegys ew an devis der iTunes en udn lonchya war amontyer personel dre gapel USB.\nApple a wrug dyllo an kensa iPad en mis Ebrel 2010, ha gwertha 3 milvil a'n devisow en 80 dedh. Dres 2010, Apple a wrug gwertha 14.8 milvil iPad dres oll an bys - 75 cansran a werthanjow a amontyoryon legh orth diwedh 2010.\nApple Sells Three Million iPads in 80 Days - 22 mis Efen 2010\nApple Reports Third Quarter Results - 20 mis Gortheren 2010\nApple Reports Fourth Quarter Results - 18 mis Hedra 2010\nApple Reports First Quarter Results 2011 - 18 mis Genver 2011\niPad 2 tablet launched by Apple's Steve Jobs (BBC) - 2 mis Meurth 2011\nGwiasva sodhogel iPad


2chr 7 (ABK) - Bible Society\n2chr 7 ABK\nSolomon a Saker an Tempel\n1Pan worfennas Solomon y bysadow, tan a dhiyskynnas a nev hag a loskas an offrynn leskys ha'n sakrifisow; ha glori an ARLOEDH a lenwis an tempel. 2Ny ylli an oferysi entra dhe ji an ARLOEDH, drefenn glori an ARLOEDH dhe lenwel chi an ARLOEDH. 3Pan welas oll mebyon Ysrael an tan ow tiyskynna ha glori an ARLOEDH war an tempel, i a omblegyas war an leur ha'ga fas dhe'n dor, hag a wordhyas hag a ros grasow dhe'n ARLOEDH ow leverel,\n4Ena an myghtern hag oll an bobel a offrynnas sakrifisow a-rag an ARLOEDH. 5Myghtern Solomon a offrynnas avel sakrifis dew vil warn ugens a ojyon, ha hweg ugens mil dhavas. Yndella an myghtern hag oll an bobel a sakras chi Duw. 6An oferysi a sevis yn aga tylleryow apoyntys, ha'n Levysi ynwedh, gans daffar menestrouthi an ARLOEDH, a wrug Davydh an myghtern rag ri grasow dhe'n ARLOEDH – rag y dregeredh a dhur bys vykken – peskweyth may profyas Davydh gormola dredha. A-dal dhedha an oferysi a sonas hirgern, hag oll Ysrael a'ga sav.\n7Solomon a sakras kres an klos esa a-rag chi an ARLOEDH, hag ena ev a offrynnas an offrynnow leskys ha blonek an offrynnow kres, drefenn na ylli an alter a vrons a wrug Solomon synsi an offrynn leskys ha'n offrynn greun ha'n blonek.\n8Y'n termyn na Solomon a ordenas goel seyth dydh, hag oll Ysrael ganso, kuntelles fest bras, a Lebo-hamath dhe nans Ejyp. 9Y'n nawves dydh i a ordenas kuntelles solem; rag i re solempnyas sakrans an alter seyth dydh ha'n goel seyth dydh. 10Y'n tressa dydh warn ugensves a'n seythves mis ev a dhannvonas an bobel dhe-ves dh'aga threvow, lowenek ha heudh aga holonn, drefenn an dader a dhiskwedhas an ARLOEDH dhe Davydh ha dhe Solomon ha dh'y bobel Ysrael.\n11Yndella Solomon a worfennas chi an ARLOEDH ha chi an myghtern; hag ev a gowlwrug pup-tra a dheuth yn y vrys dh'y wul yn chi an ARLOEDH hag yn y ji y honan.\nDuw a Omdhiskwedh dhe Solomon an Nessa Prys\n12Ena an ARLOEDH a omdhiskwedhas dhe Solomon y'n nos, ha leverel dhodho, ‘My re glewas dha bysadow, ha my re dhewisas an tyller ma ragov vy ow honan avel chi sakrifis. 13Pan dhegeav an nevow bys ma nag eus glaw, po gorhemmynn dhe'n lokust may tevorryo an tir, po dhannvon kleves ynter ow fobel, 14mar omuvelha ow fobel yw henwys gans ow hanow, ha pysi ha hwilas ow fas ha treylya dhiworth aga fordhow drog, ena my a glew a nev, ha my a av dhedha aga fegh ha yaghhe aga thir. 15Lemmyn ow dewlagas a vydh igor ha'm diwskovarn a attend an pysadow a vydh gwrys y'n tyller ma. 16Rag my re dhewisas hag a sakras an chi ma, rag may fo ow hanow ena bys vykken; ow dewlagas ha'm kolonn a vydh ena bynitha. 17Ha ty mar kerdhydh, par dell gerdhi dha das Davydh, ow kul herwydh pup-tra re worhemmynnis vy dhis, hag ow kwitha oll ow ordenansow ha'm breusow, 18my a fast dha vyghterneth, par dell wrugavy kevambos gans dha das Davydh ow leverel, “Nevra ny fyll dhis gour dhe rewlya yn Ysrael.”\n19‘Mes mar treylydh a-denewen ha gasa ow ordenansow ha'm gorhemmynnow re worris a-ragos, ha mones ha servya duwow erell ha'ga gordhya, 20ena my a'th tiwreydh dhiworth an tir a res vy dhis; ha'n chi ma a sakris rag ow hanow my a dewl yn-mes a'm golok, ha my a'n wra henlavar ha ges yn mysk oll an poblow. 21Ha'n chi ma, lemmyn ughelhes, pubonan a dremena dresto a'n jevydh skruth hag a lever, “Prag y hwrug an ARLOEDH tra a'n par ma dhe'n tir ma ha dhe'n chi ma?” 22Ena y leverir, “Drefenn i dhe asa an ARLOEDH Duw aga thasow, neb a's dros yn-mes a bow Ejyp, hag i a lenas orth duwow erell, ha'ga gordhya ha'ga servya, ha rakhenna ev a dhros oll an terroes ma warnedha.” ’


Breusysi 21 (ABK) - Bible Society\nAn Benyaminysi Sawys a Dhiswrians\n1An Ysraelysi re dosa yn Mispa, ‘Ny re nagonan ahanan y vyrgh yn demmedhyans dhe Benyamin.’ 2Ha'n bobel a dheuth dhe Bethel, hag a esedhas ena bys y'n gorthugher a-rag Duw, hag i a sevis aga lev hag a oelas yn hwerow, 3I a leveris, ‘A ARLOEDH prag y hwarva y fyll hedhyw unn loeth yn Ysrael?’ 4Ternos a-varr an bobel a sevis, hag a dhrehevis alter ena, hag a offrynnas offrynnow leskys hag offrynnow kres. 5Ena mebyon Ysrael a leveris, ‘Piw yn-mes a oll loethow Ysrael na dheuth yn-bann dhe'n kuntelles dhe'n ARLOEDH?’ Rag ti solem re bia gwrys a-dro dhe biwpynag na dheffa yn-bann dhe'n ARLOEDH dhe Mispa, ow leverel, ‘An den na a vydh gorrys dhe'n mernans.’ 6Mes mebyon Ysrael a gemmeras truedh war Benyamin, aga breder, hag a leveris, ‘Unn loeth yw treghys dhiworth Ysrael hedhyw. 7Pandr'a wren rag gwragedh rag an re yw gesys, drefenn ni dhe di re an ARLOEDH, na ren dhedha onan vytholl a'gan myrghes avel gwragedh?’\n8Ena i a leveris, ‘Eus nebonan a loethow Ysrael na dheuth yn-bann dhe'n ARLOEDH dhe Mispa?’ Y hwarva na dhothya nagonan a Yabesh-gilead dhe'n kamp, dhe'n kuntelles. 9Rag pan veu lennys an rol yn mysk an bobel, nyns esa denvyth a drigoryon Yabesh-gilead ena. 10Ytho an kuntelles a dhannvonas dewdhek mil gasor di hag a's erghis, ‘Kewgh, gweskewgh trigoryon Yabesh-gilead gans min an kledha, keffrys an benynes ha'n fleghes. 11Hemm yw an pyth a wrewgh; pub gour ha pub benyn a wrowedhas gans gour, hwi a saker dhe dhistruans leun.’ 12Hag i a gavas yn mysk trigoryon Yabesh-gilead peswar kans gwyrghes yowynk na gosksons gans gour hag i a's dros dhe'n kamp yn Shilo, usi yn pow Kanan.\n13Ena an kuntelles oll a dhannvonas ger dhe'n Benyaminysi esa orth garrek Rimmon, hag a elwis kres dhedha. 14Benyamin a dhehwelis y'n termyn na, hag i a ros dhedha an benynes re withsons yn few a venynes Yabesh-gilead, mes nyns ens an re na lowr ragdha.\n15An bobel a gemmeras truedh war Benyamin, rag an ARLOEDH a wrussa aswa yn loethow Ysrael. 16Ytho henavogyon an bobel a leveris, ‘Pandr'a wren rag kavoes gwragedh rag an re yw gesys, drefenn nag eus benynes gesys yn Benyamin?’ 17Hag i a leveris, ‘Y tegoedh may fo heryon rag an re yw gesys a Benyamin, rag ma na vo loeth defendys dhiworth Ysrael. 18Byttegyns ny yllyn ri onan a'gan myrghes dhedha avel gwragedh.’ Rag mebyon Ysrael re dosa, ‘Mollethys re bo neb a re gwreg dhe Benyamin.’ 19Ytho i a leveris, ‘Mirewgh, goel blydhenyek an ARLOEDH a hwyrvydh yn Shilo, usi a'n gledhbarth dhe Bethel, a'n est dhe'n fordh-veur a Bethel dhe Shekem, hag a'n dhyghowbarth a Lebona.’ 20Hag i a erghis dhe'n Benyaminysi, ow leverel, ‘Kewgh hag omgelewgh y'n gwinlannow, 21ha goelyewgh; pan dheu an benynes yowynk yn-mes dhe gemmeres rann yn donsyow, ena dewgh yn-mes a'n gwinlannow, ha pub huni synses gwreg ragdho y honan a venynes yowynk Shilo, ha kewgh yn pow Benyamin. 22Ena mar teu aga thasow po aga breder rag krodhvolas warnan, ni a lever dhedha, “Bedhewgh hegar ha gesiwgh ni dh'aga havoes; rag ny yllsyn kemmeres gwragedh yn batel rag pub gour. Ha ny beghsowgh erbynn an ti ow ri agas myrgh dhedha.” ’ 23An Benyaminysi a wrug yndella; i a gemmeras gwragedh rag pub huni anedha a'n donsyoresow a synssons. Ena i eth ha dehweles dh'aga eretons, hag a dhastrehevis an trevow ha triga ynna. 24Ytho mebyon Ysrael eth alena y'n termyn na, loeth ha loeth ha teylu ha teylu, hag i eth yn-mes alena dh'aga eretons aga honan.\n25Y'n dydhyow na, nyns esa myghtern yn Ysrael; oll an bobel a wre an pyth o ewn yn aga dewlagas aga honan.


Salmow 149 (ABK) - Bible Society\nSalmow 149 ABK\n1Gormelewgh an ARLOEDH.\nKenewgh dhe'n ARLOEDH kan nowydh,\ny wormola yn kuntelles an syns.\n2Gwres Ysrael lowenhe yn y Wrier;\nbedhes mebyon Sion heudhik yn aga Myghtern.\n3Gormelens i y hanow y'n dons,\nkanens gormola dhodho gans tabourik ha sowtri.\n4Rag an ARLOEDH a gemmer plesour yn y bobel;\nev a dekha an re hwar gans selwyans.\n5Lowenhes an syns gans gordhyans;\ngwrens i garma yn lowen war aga gweliow.\n6Bedhes gormola Duw yn aga ganow,\nha kledha dewvinyek yn aga diwleuv;\n7dhe gemmeres dial war an kenedhlow,\nha gorra kessydhyans war an poblow;\n8dhe gelmi aga myghternedh gans kadonyow,\nha'ga fennsevigyon gans kargharow-horn;\n9dhe gollenwel breus warnedha dell yw skrifys.\nAn enor ma yw gober oll y syns.\nGormelewgh an ARLOEDH.


All Health Care Professionals Near Berwyn, Pennsylvania\n68 listings were found within 10255075100200 mikm of Berwyn, Pennsylvania\napprox. 4.3 mi from Berwyn, Pennsylvania\napprox. 4.9 mi from Berwyn, Pennsylvania\napprox. 5.4 mi from Berwyn, Pennsylvania\napprox. 7.3 mi from Berwyn, Pennsylvania\napprox. 7.5 mi from Berwyn, Pennsylvania\napprox. 8.6 mi from Berwyn, Pennsylvania\napprox. 8.8 mi from Berwyn, Pennsylvania\napprox. 9.1 mi from Berwyn, Pennsylvania\napprox. 9.2 mi from Berwyn, Pennsylvania\napprox. 9.4 mi from Berwyn, Pennsylvania\napprox. 9.6 mi from Berwyn, Pennsylvania\napprox. 9.7 mi from Berwyn, Pennsylvania\napprox. 10.1 mi from Berwyn, Pennsylvania\napprox. 10.5 mi from Berwyn, Pennsylvania\napprox. 11.3 mi from Berwyn, Pennsylvania\napprox. 11.4 mi from Berwyn, Pennsylvania\napprox. 11.6 mi from Berwyn, Pennsylvania\napprox. 11.8 mi from Berwyn, Pennsylvania\napprox. 12.2 mi from Berwyn, Pennsylvania\napprox. 13.2 mi from Berwyn, Pennsylvania


2 Myghternedh 10 (ABK) - Bible Society\n2 Myghternedh10 ABK\nGorladhva Henedh Ahab\n1Ahab a'n jevo deg mab ha tri-ugens yn Samaria. Ha Yehu a skrifas lytherow ha'ga dannvon dhe Samaria, dhe rewloryon Yezreel, dhe'n henavogyon, ha dhe withysi mebyon Ahab, ow leverel, 2‘Kettell dheu an lyther dhywgh, rag bos mebyon agas mester genowgh, ha rag bos genowgh charettow ha mergh, sita gerys hag arvow, 3dewisiwgh mab agas mester hag yw an gwella ha'n moyha abel, ha'y settya war dron y das, ha batalyas a-barth chi agas mester.’ 4Mes yth esa own dres eghenn dhedha, hag i a leveris, ‘Otta, ny allas an dhew vyghtern sevel orto; fatell yllyn ni sevel orto?’ 5Ytho menystrer an palys, governour an sita, an henavogyon ha'n withysi, a dhannvonas messaj dhe Yehu, ow leverel, ‘Dha wesyon on, ha ni a wra pup-tra a bysydh. Ny wren dhe dhenvyth bos myghtern; gwra an pyth yw ewn y'th tewlagas.’ 6Ena ev a skrifas nessa lyther dhedha, ow leverel, ‘Mars owgh a-barth dhymm, ha mars owgh parys dhe woslowes orth ow lev, kemmerewgh pennow mebyon agas mester ha dos dhymm yn Yezreel a-vorow dhe'n eur ma.’ Hag yth esa mebyon an myghtern, deg den ha tri-ugens, gans ugheloryon an sita esa orth aga maga. 7Pan dheuth an lyther dhedha, i a gemmeras mebyon an myghtern ha'ga ladha; i a worras aga fenn yn kanstellow ha'ga dannvon dhe Yezreel. 8Y teuth kannas, hag ev a dherivas dhodho, ow leverel, ‘I re dhros pennow mebyon an myghtern.’ Ena ev a leveris, ‘Gorrewgh i yn dew gals orth entrans an yet bys myttin.’ 9Ternos yth eth ev yn-mes, ha sevel ha leverel dhe'n bobel oll, ‘Ankablus owgh; otta, my a vrasas erbynn ow mester ha'y ladha; mes piw a ladhas oll an re ma? 10Godhvydhewgh lemmyn na goedh dhe'n dor travyth a er an ARLOEDH, a gewsis an ARLOEDH a-dro dhe ji Ahab; rag an ARLOEDH re wrug an pyth a leveris der y was Elias.’ 11Ytho Yehu a ladhas peub o gesys a ji Ahab yn Yezreel, hag oll y dus veur, ha'y gerens, ha'y oferysi, bys pan ny asas ev dhodho denvyth ow skapya.\n12Ena ev a sevis ha diberth, ha dos dhe Samaria. War an fordh, hag ev yn Beth-eked a'n Vugeledh, 13Yehu a vetyas orth breder Ahazia myghtern Yuda, ha leverel, ‘Piw owgh hwi?’ Hag i a worthybis, ‘Breder Ahazia on; yth eson ow mos yn-nans dhe salusi mebyon an myghtern ha mebyon an vyghternes.’ 14Hag ev a leveris, ‘Kemmerewgh i yn few.’ Hag i a's kemmeras yn few ha'ga ladha orth puth Beth-eked, dew ha dew-ugens oll war-barth; ny sparyas denvyth.\n15Wosa dhiberth alena ev a vetyas orth Yehonadab mab Rekab ow tos dhe vetya orto; ev a'n salusis ha leverel dhodho, ‘Yw dha golonn len, kepar dell yw ow holonn len dhis?’ Yehonadab a worthybis, ‘Yw.’ ‘Mars yw, roy dhymm dha leuv.’ Hag ev a ros dhodho y leuv; hag ev a'n drehevis dhodho y'n charett. 16Hag ev a leveris, ‘Deus genev ha gweles ow avi rag an ARLOEDH.’ Ytho ev a wrug dhodho marghogeth yn y jarett. 17Pan dheuth dhe Samaria ev a ladhas peub o gesys dhe Ahab yn Samaria bys pan y's distrusa, herwydh ger an ARLOEDH a gewsis ev dhe Elias.\nLadhva Gordhyoryon Baal\n18Ena Yehu a guntellas oll an bobel war-barth ha leverel dhedha, ‘Ahab a servyas Baal nebes; mes Yehu a wra y servya yn feur. 19Lemmyn gelwewgh dhymm oll profoesi Baal, oll y wesyon hag oll y oferysi; na fylles denvyth dos, rag my a'm beus sakrifis bras dhe offrynna dhe Baal; ny wra bewa an re a fyll dos.’ Mes Yehu a'n gwrug gans felder, dhe dhistrui gordhyoryon Baal. 20Yehu a leveris, ‘Sakrewgh kuntelles solem rag Baal.’ Hag i a'n gelwis. 21Ena Yehu a dhannvonas messaj der oll Ysrael; oll gordhyoryon Baal a dheuth ma nag esa den gesys na dheuth. I a entras yn tempel Baal, ha leun o tempel Baal dhiworth an eyl penn dh'y gila. 22Ev a leveris dhe withyas an dhillasva, ‘Doroy an goenyow rag oll gordhyoryon Baal.’ Ytho ev a dhros an goenyow ragdha. 23Ena Yehu eth gans Yehonadab mab Rekab a-berth yn tempel Baal ha leverel dhe wesyon Baal, ‘Hwilewgh ha gwelewgh nag eus omma genowgh gwesyon an ARLOEDH, mes unnsel gwesyon Baal.’ 24Ena i eth a-ji rag gul sakrifisow hag offrynnow leskys. Yehu a settyas peswar-ugens a'y wer tu a-ves ha leverel, ‘An gour a as onan a'n wer a dhrov yn agas diwleuv dhe skapya, y vewnans a vydh yn le bewnans an skapyer.’ 25Kettell worfennas gul an offrynn leskys, Yehu a leveris dhe'n korfwithysi ha'n gaptenyon, ‘Kewgh a-ji ha'ga ladha; na skapyes denvyth.’ Hag i a's gweskis gans min an kledha; ha'n withysi ha'n gaptenyon a's tewlis yn-mes. Ena i eth yn sentri pervedhel tempel Baal. 26I a gemmeras yn-mes an peulven10:26 peulven: Ow siwya an Septuagint. Ebrow peulveyn. esa yn tempel Baal ha'y leski. 27Ena i a vrewis peulven Baal, ha distrui tempel Baal, ha gul anodho kawghti, bys y'n jydh hedhyw.\n28Yndella y hwrug Yehu distrui Baal yn-mes a Ysrael. 29Byttegyns ny dreylyas Yehu dhiworth peghosow Yeroboam mab Nebat a wrug dhe Ysrael pegha – an leughi owrek esa yn Bethel hag yn Dan. 30An ARLOEDH a leveris dhe Yehu, ‘Drefenn ty dhe wul yn ta dre gollenwel an pyth yw ewn y'm dewlagas, ha dhe dhyghtya chi Ahab herwydh pup-tra esa y'm kolonn, dha vebyon a'n peswora henedh a esedh war dron Ysrael.’ 31Mes ny waytyas Yehu siwya lagha an ARLOEDH, Duw Ysrael, a leun golonn. Ny dreylyas dhiworth peghosow Yeroboam a wrug dhe Ysrael pegha.\n32Y'n dydhyow na an ARLOEDH a dhallathas godreghi rannow a Ysrael, ha Hazael a's fethas dre oll oryon Ysrael: 33dhiworth an Yordan dhe'n howldrevel, oll tiredh Gilead, an Gadysi, ha'n Rewbenysi, ha'n Manassysi, dhiworth Aroer usi ryb nans Arnon, henn yw, Gilead ha Bashan. 34Gweythresow erell Yehu, ha pup-tra a wrug, hag oll y nerth, a nyns yns i skrifys yn lyver kovadhow myghternedh Ysrael? 35Yehu a goskas gans y dasow, hag i a'n ynkleudhyas yn Samaria. Ha Yehoahaz y vab a reynyas yn y le. 36An termyn may reynyas Yehu war Ysrael o eth blydhen warn ugens.


Compare Bible readings for Oberow 7 in the ABK and the CEV - Bible Society\nAreth Stefan orth an Konsel\n1Ha'n arghoferyas a wovynnas, ‘Yw gwir an taklow ma?’ 2Hag yn-medh ev:\n‘Breder ha Tasow, goslowewgh. An Duw a wolewder a omdhiskwedhas dhe Abraham hag ev yn Mesopotamia, kyns ev dhe driga yn Haran, 3hag a leveris dhodho, “Ke yn-rag mes a'th tir hag a'th neshevin, ha deus y'n tir a dhiskwedhav dhis.” 4Ena ev eth mes a bow an Kaldeanys ha triga yn Haran. Hag alena, wosa y das dhe verwel, Duw a'n tennas yn-mes y'n tir ma mayth esowgh hwi trigys lemmyn. 5Hwath ny ros dhodho eretons ynno, na kyn fe troesla, mes ev a dhedhewis y ri rag perghennogeth dhodho ev ha dh'y henedh war y lergh, kyn nag esa flogh dhodho. 6Ha Duw a gewsis yndella, y fedha y henedh alyons yn tir tus erell; hag i a's gwre kethyon ha'ga thebeldhyghtya dres peswar kans blydhen; 7“Ha my a wra breusi an genedhel a servyons”, yn-medh Duw, “ha wosa an taklow ma i a wra dos yn-mes, hag i a wra ow gordhya y'n tyller ma.” 8Hag ev a ros dhodho kevambos a drodreghi; hag Abraham a dhineythis Ysak, ha'y drodreghi dhe'n ethves dydh, hag Ysak a dheuth ha bos tas Yakob, ha Yakob a dheuth ha bos tas an dewdhek ugheldas.\n9‘Ha'n ugheldasow, lenwys a avi, a werthas Yosep yn Ejyp; mes yth esa Duw ganso, 10hag ev a'n sawyas mes a'y boenvos oll, ha ri dhodho favour ha furneth dherag Faro myghtern Ejyp, neb a'n ordenas governour dres Ejyp ha dres y goskordh oll. 11Lemmyn y teuth divoetter dres oll Ejyp ha Kanan, ha poenvotter meur, ha ny ylli agan tasow kavoes boes. 12Mes pan glewas Yakob bos ys yn Ejyp, ev a dhannvonas yn-rag agan tasow an kynsa gweyth; 13ha'n nessa gweyth Yosep a veu aswonnys gans y vreder, ha Faro a wodhya a-dro dhe deylu Yosep. 14Ena Yosep a dhannvonas ha gelwel Yakob y das ha'y neshevin oll, pymthek enev ha tri-ugens. 15Ytho Yakob eth yn-nans dhe Ejyp, hag ev ha'gan tasow a verwis, 16hag a veu degys dhe Shekem ha gorrys y'n bedh a brenas Abraham a bris arghans dhiworth mebyon Hamor yn Shekem.\n17‘Pan nesas termyn an dedhewadyow a ros Duw dhe Abraham, an bobel a devis hag a veu lieshes yn Ejyp, 18bys pan sevis ken myghtern dres Ejyp, na aswonnis Yosep. 19Ev a dhyghtyas agan agh yn fel, hag arwaska agan tasow, ow kul dhedha gorra aga fleghesigow yn-mes ma na vens gwithys yn few. 20Y'n termyn ma y feu Moyses genys, ha teg o a-wel dhe Dhuw. Ev a veu megys tri mis yn chi y das, 21ha pan veu gorrys yn-mes, myrgh Faro a'n kemmeras yn-bann ha'y veythrin avel hy mab hy honan. 22Ha Moyses a veu dyskys yn oll skentoleth an Ejyptianys, ha nerthek o yn y eryow ha'y oberow.\n23‘Mes pan o dew-ugens bloedh, y teuth yn y golonn mos dhe weles y vreder, mebyon Ysrael. 24Pan welas onan anedha ow pos kammdhyghtys, ev a dheuth dh'y weres, hag ow kweskel an gour ejyptek, ev a dhiallas an gour a veu kammdhyghtys. 25Lemmyn ev a dybis y vreder dhe gonvedhes Duw dhe ri selwyans dhedha der y leuv; mes ny gonvedhsons. 26Ha ternos ev a omdhiskwedhas dhedha, hag i owth omladh, hag ev a assayas aga unnverhe yn kres, ow leverel, “Gwer, breder owgh hwi; prag y kammdhyghtyowgh an eyl y gila?” 27Mes an gour esa ow kammdhyghtya y gentrevek a'n herdhyas dhe-ves, ow leverel, “Piw a'th ordenas dhe vos rewler ha breusyas dreson? 28A vynn'ta ow ladha vy par dell ledhsys an gour ejyptek de?” 29Ytho orth an ger ma Moyses a fias, ha mos ha bos alyon yn pow Midyan, may tineythis dew vab dhodho.\n30‘Lemmyn pan o tremenys dew-ugens blydhen, el a omdhiskwedhas dhodho yn gwylvos menydh Sinay yn flamm bos ow tewi. 31Moyses pan y'n gwelas, marth a'n jeva a'n wel; hag ev ow nesa rag mires, y teuth lev an Arloedh: 32“Duw dha dasow ov vy, Duw Abraham hag Ysak ha Yakob.” Mes Moyses a grenas, ha ny vedhas mires. 33Hag yn-medh an Arloedh dhodho, “Lows dha sandalyow a'th treys; rag an tyller may sevydh yw dor sans. 34My re welas arwask ow fobel yn Ejyp, ha my re's klewas ow kyni, ha my re dheuth yn-nans rag aga sawya; lemmyn, deus, dha dhannvon dhe Ejyp a wrav.”\n35‘An Moyses ma, neb a naghsons, ow leverel, “Piw a'th ordenas bos rewler ha breusyas?” Duw a'n dannvonas dhe vos ha rewler ha selwyas dre leuv an el neb a omdhiskwedhas dhodho y'n bos. 36An gour ma a's hembronkas yn-mes, ow kul marthusyon hag arwoedhyow yn pow Ejyp, hag orth an Mor Rudh, hag y'n gwylvos dres dew-ugens blydhen. 37Hemm yw an Moyses a leveris dhe vebyon Ysrael, “Duw a dhrehav ragowgh profoes dhiworth agas breder, dell y'm drehevis vy.” 38Hemm yw neb esa y'n kuntelles y'n gwylvos gans an el a leveris dhodho yn menydh Sinay, ha gans agan tasow; hag ev a dhegemmeras lavarow bew dhe ri dhyn, 39dhe neb ny vynnas agan tasow bos gostydh, mes i a'n herdhyas dhe-ves ha treylya dhe Ejyp yn aga holonnow, 40ow leverel dhe Aron, “Gwra formya ragon ni duwow neb a wra mos a-dheragon; ha'n Moyses ma neb a'gan hembronkas yn-rag mes a bow Ejyp, ny wodhon an pyth re hwarva dhodho.” 41Hag y'n dydhyow na i a formyas leugh hag offrynna sakrifis dhe'n idol ha lowenhe yn oberow aga diwla. 42Mes Duw a dreylyas ha'ga daskorr dhe wordhya lu nev, par dell yw skrifys yn lyver an brofoesi:\n“A dhresowgh hwi dhymm offrynnow ledhys ha sakrifisow\ndew-ugens blydhen y'n gwylvos, A ji Ysrael?\n43Hwi a gemmeras yn-bann tylda Molok\nha sterenn agas duw Refan,\nan imajys hag a formsowgh rag aga gordhya;\nha my a wra agas divroa dhe'n tu arall dhe Babylon.”\n44‘Yth esa dh'agan tasow tylda an dustuni y'n gwylvos dell erghis ev neb a leveris dhe Moyses, may fe gwrys war-lergh an patron re welsa. 45Pan y'n degemmersens, agan tasow a'n dros gans Yoshua pan fessons an kenedhlow hag a dewlis Duw yn-mes a-dherag agan tasow, bys yn dydhyow Davydh, 46a gavas favour gans Duw, ha govynn kummyas dhe gavoes trigva rag chi Yakob.7:46 rag chi Yakob: War-lergh re a'n dornskrifow rag Duw Yakob. 47Mes y feu Solomon neb a dhrehevis chi ragdho. 48Mes ny drig an Ughella yn annedhow gwrys gans diwla; dell lever an profoes,\n49“Nev yw ow se,\nha'n norvys skavell-droes ow threys;\npy par chi a wrewgh hwi y dhrehevel ragov, yn-medh an Arloedh,\npo pyth yw tyller ow fowesva?\n50A ny wrug ow leuv oll an taklow ma?”\n51‘A hwi kales agas kilbenn, hag antrodreghys yn agas kolonn hag yn agas diwskovarn, pup-prys y sevowgh erbynn an Spyrys Sans, kepar dell wre agas tasow, yndella hwi ynwedh a wra. 52Py re a'n brofoesi ny veu helghys gans agas tasow? Hag i a ladhas an re a dharganas an Den Gwiryon dhe dhos, hag anodho ev hwi lemmyn res eth ha bos traytours ha moldroryon, 53hwi neb a dhegemmeras an lagha dell veu res gans eledh, ha neb na'n gwithas.’\n54Lemmyn pan glewsons an taklow ma, konneryek vons yn aga holonnow, hag i a dheskornas orto. 55Mes leun a'n Spyrys Sans, hag ow mires stark yn nev, ev a welas golewder Duw ha Yesu ow sevel dhe'n barth dhyghow dhe Dhuw; 56hag ev a leveris, ‘Otta, my a wel an nevow igerys, ha Mab an den ow sevel dhe'n barth dhyghow dhe Dhuw.’ 57Mes i a skrijas, ughel aga lev, ha stoppya aga diwskovarn, ha fyski war-barth bys dhodho. 58Ena i a'n tewlis mes a'n sita ha'y labydha; ha'n dhustunioryon a worras aga dillas orth treys gour yowynk henwys Sowl. 59Hag i ow labydha Stefan, ev a elwis war Dhuw, ow leverel, ‘Arloedh Yesu, degemmer ow spyrys’, 60hag ow mos war benn-dewlin ev a grias, ughel y lev, ‘Arloedh, na syns an pegh ma er aga fynn.’ Pan lavarsa hemma, ev a goedhas yn kosk.


Compare Bible readings for Yeremia 29 in the ABK and the NRSV - Bible Society\nYeremia 29 ABK\nLyther Yeremia dhe'n Dhivresow\n1Lemmyn an re ma yw geryow an lyther a dhannvonas Yeremia an profoes a-dhiworth Yerusalem dhe remenant an henavogyon yn mysk an dhivresow, ha dhe'n oferysi, ha dhe'n brofoesi, ha dhe oll an bobel a dhug Nebukadnessar dhe-ves yn divroedh a-dhiworth Yerusalem dhe Babylon. 2Henn o wosa Yekonia an myghtern, ha mamm an vyghternes, an lyswesyon, pennsevigyon Yuda ha Yerusalem, ha'n seri prenn ha'n wovyon dhe dhiberth a Yerusalem. 3An lyther a veu dannvenys yn leuv Elasa mab Shafan ha Gemaria mab Hilkia neb a wrug Sedekia myghtern Yuda y dhannvon dhe Babylon dhe Nebukadnessar myghtern Babylon, ow leverel: 4Yndellma y lever ARLOEDH an luyow, Duw Ysrael, dhe oll an re a wrug vy aga doen dhe-ves yn divroedh a-dhiworth Yerusalem dhe Babylon: 5Drehevewgh chiow ha triga ynna; plensewgh lowarthyow ha dybri an froeth anedha. 6Kemmerewgh gwragedh ha dineythi mebyon ha myrghes; ha kemmerewgh gwragedh dh'agas mebyon, ha rewgh agas myrghes dhe wer may tineythons mebyon ha myrghes; ynkressyewgh ha na lehewgh. 7Ha hwilewgh kres an sita le may hwrug dhywgh bos degys dhe-ves yn divroedh, ha pysi war Dhuw ragdho, rag yn y gres hwi a'gas bydh kres. 8Rag yndellma y lever ARLOEDH an luyow, Duw Ysrael: Na esewgh an brofoesi ha'n goelyogyon yn agas mysk dh'agas toella, ha na woslowewgh orth an hunrosow a hunrosons.29:8 ha na woslowewgh orth an hunrosow a hunrosons: Amendys. Ebrow Ha na woslowewgh orth agas hunrosow a wrewgh dhe hunrosa. 9Rag i a brofoes yn fals dhywgh y'm hanow; ny's dannvenis, yn-medh an ARLOEDH.\n10Rag yndellma y lever an ARLOEDH: Pan vydh kowlwrys deg blydhen ha tri-ugens yn Babylon, my a'gas vysyt, ha kewera ow ger da dhywgh ha'gas dri arta dhe'n tyller ma. 11Rag my a woer an tybyansow a dybav ragowgh, yn-medh an ARLOEDH, tybyansow kres, a-derdrogedh, dhe ri dhywgh diwedh gans govenek. 12Ena hwi a elow warnav, hag yth ewgh ha pysi warnav, ha my a'gas klew. 13Ha hwi a'm hwila, ha'm kavoes pan y'm hwilowgh a leun golonn. 14Ha my a'gas gas dhe'm kavoes, yn-medh an ARLOEDH, ha treylya agas kethneth, ha my a'gas kuntell a-dhiworth oll an kenedhlow hag oll an tylleryow ma'gas fesis, yn-medh an ARLOEDH, ha my a'gas dre arta dhe'n tyller ma'gas dannvenis dhiworto yn divroedh.\n15Drefenn hwi dhe leverel, ‘An ARLOEDH re dhrehevis profoesi ragon yn Babylon’, 16godhvydhewgh y lever an ARLOEDH yndella a-dro dhe'n myghtern a esedh war dron Davydh, hag a-dro dhe oll an bobel usi trigys y'n sita ma, hag a-dro dh'agas breder nag ethons genowgh yn divroedh: 17Yndellma y lever ARLOEDH an luyow: Otta, my a dhannvon warnedha an kledha, an divoetter, ha'n pla, ha'ga gul avel fygys pedrys na yll bos dybrys drefenn aga bos mar dhrog. 18Ha my a's helgh gans an kledha, gans an divoetter, ha gans an pla, ha'ga gorra dhe vos euth dhe oll gwlaskordhow an nor, dhe vos molleth ha skruth ha hwibana, ha keredh yn mysk oll an kenedhlow le ma's fesis, 19drefenn na glewsons ow geryow, yn-medh an ARLOEDH, a dhannvenis dhedha gans ow servysi an brofoesi, orth aga dannvon arta hag arta, mes ny woslowsons, yn-medh an ARLOEDH. 20Klewewgh ytho ger an ARLOEDH, oll hwi an dhivresow, a dhannvenis a Yerusalem dhe Babylon: 21Yndellma y lever ARLOEDH an luyow, Duw Ysrael, a-dro dhe Ahab mab Kolaya ha Sedekia mab Maaseya, usi ow profoesa gow dhywgh y'm hanow: Otta, my a's re yn leuv Nebukadnessar myghtern Babylon, hag ev a's ladh a-rag agas lagasow. 22Hag i a vydh ensampel rag oll an dhivresow a Yuda yn Babylon pan wrons mollethi, ow leverel: ‘Re'th wrello an ARLOEDH avel Sedekia hag Ahab, a veu rostys y'n tan gans myghtern Babylon’, 23drefenn i dhe wul bileni yn Ysrael ha gul avoutri gans gwragedh aga hentrevogyon, ha kewsel y'm hanow vy geryow gowek na worhemmynnis dhedha; my yw ev neb a woer hag a dheg dustuni, yn-medh an ARLOEDH.\n24Yndella ty a gews ynwedh dhe Shemaia an Nehelamyas: 25Yndellma y lever ARLOEDH an luyow, Duw Ysrael: Y'th hanow dha honan ty a dhannvonas lytherow dhe'n bobel oll usi yn Yerusalem, ha dhe'n oferyas Sefania mab Maaseya, ha dhe'n oferysi oll, ow leverel, 26An ARLOEDH a'th wrug oferyas yn le Yehoyada an oferyas, dhe vos soedhogyon yn chi an ARLOEDH, rag pub muskok a omwra profoes, ma'n gorrydh yn stokkys hag yn kolor. 27Lemmyn ytho prag na geredhsys Yeremia a Anathoth a omwra profoes ragowgh? 28Rakhenna ev a dhannvonas dhyn yn Babylon, ow leverel, ‘An divroedh ma a vydh hir; drehevewgh chiow ha triga ynna, ha plansa lowarthyow ha dybri an frut anedha.’\n29Ha Sefania an oferyas a lennas an lyther ma yn klewans Yeremia an profoes. 30Ena ger an ARLOEDH a dheuth dhe Yeremia, ow leverel: 31Dannvon dhe oll an dhivresow, ow leverel, Yndellma y lever an ARLOEDH a-dro dhe Shemaia an Nehelamyas: Drefenn Shemaia dhe brofoesa dhywgh, kyn na'n dannvenis, ha gul dhywgh fydhya yn gow, 32ytho yndellma y lever an ARLOEDH: My a gessydh Shemaia an Nehelamyas ha'y dhiyskynnysi; ny'n jevydh denvyth trigys yn mysk an bobel ma; na ny welvydh an da a wrav dhe'm pobel, yn-medh an ARLOEDH, drefenn ev dhe gewsel rebellyans erbynn an ARLOEDH.


Klass Kernewek a dhiworth an kollji City Lit yn Loundres\nNi a'gas dynnergh dhe'n wiasva rag an bagas a Gernewegoryon a wra mos dhe glass an yeth Kernewek orth an City Lit yn Holborn / Lowarth Covent, Loundres, an brassa klass a'n yeth kernewek y'n bys, gans a-dro dhe dheg warn ugens esel.\nAn bagas yw bywek ha hegar hag yma spas rag kernewegoryon a bup nivel dhiworth dallethoryon lan bys dhe gowsoryon freth a vynn metya orth kewsoryon erell, ow komprehendya berdh hag eseli a Gesva an Taves Kernewek ha sfrifyoryon y'n yeth. Ni a wra bywderyow Kernewek, yn arbennik Dydhyow Tregedna (saw kernewek kewsys), gul gwariow, ynwedh kemmeres rol bywek yn darvosow yn Kernow, yn arbennik an Bennseythun Gernewek pub blydhen.\nPupprys y hwilyn eseli nowydh, a bub nivel, ytho grwa diskwedhes dha honan dhyn mar pleg dre elwel Polin 'Jo' P'Rhys orth polin@klassloundres.org, Tony Hak orth 01344 424105, po omrolya gans City Lit rag agan klassow dy'Gwener gorthugherweyth.\nStephen Gadd re skrifas lyther nowodhow a yllowgh redya omma.\nMark Elton a waynyas Bath Map Trevethan y'n Orsedh yn Lannust yn mis Gwynngala 2019 rag gonisyow rag Kernow gans nebonan trigys yn-mes a Gernow.\nMark Elton a veu gwrys Berdh a'n Orsedh yn Tewynblustri yn mis Gwynngala 2018.\nAreth Rosyer 2018: Dr. Roger Courtenay (Ke), esel a'n klass, 'Fatell y kwariir an Ordinalia, an kottha gwari a Vreten Veur.'\nEseli a'n klass a berformyas rann a'n gwari koth Resurrexio Domini y'n Bennseythun Kernewek, Tewynblustri, mis Ebril 2018.\nAreth Rosyer 2017: Kate Neale, esel an klass, 'Nadelik Kenderow Jakka: Karolyow Kernewek yn Ostrali Soth ha Kalifornia.'\nPenny Champion ha Jackie Wheaton a veu gwrys Berdh a'n Orsedh yn Lannahevren yn mis Gwynngala 2016.\nAreth Rosyer 2016: Will Coleman, 'Plen an Gwari.'\nEseli a'n klass a berformyas rann a Vywnans Ke dhe'n Bennseythun Gernewek yn Tewynn Pleustri yn mis Ebril 2016, an kynsa prys bos hemma performys yn 500 blydhen.\nNyns usi Mark Trevethan genen namoy. Ev re removyas dhe Gernow dhe oberi avel Ledyer an Yeth rag Konsel Kernow.\nStephen Gadd a veu gwrys Bard a'n Orsedh yn Sen Ostell yn mis Gwynngala, ha Gary a waynyas an ughella piwas yn kesstrif an Orsedh rag y bardhonieth.\nAreth Rosyer 2015: Caroline Vile, 'Fogous'\nEseli a'n klass a berformyas vershyon kott a'n Tollgorn Hudel gans Mozart dhe'n Bennseythun Gernewek yn tewynn Pleustri yn mis Ebril 2015, an kynsa prys bos hemma performys yn Kernewek bythkweyth.\nYth esa keswelyow byw gans pymp esel a'n klass orth an radyo der an jydh dhe'n eyl a vis Kevardhu - rann neb dydh arbennik yn Loundres gwrys gans Radyo Kernow\nRoger a waynyas piwas an brassa yn kestrif an Orsedh der y hwedhel berr yn kernewek; yth esa Margh T. kommendys yn ughel. Gari a waynyas an piwas rag bardhonieth; ynwedh Philip a veu kommendys yn ughel.\nAreth Rosyer 2014: Alan Kent, 'Celtic Cornwall: Nation, Tradition, Invention,' City Lit, 12ves Gortheren. Mirewgh orth an argemmynn.\nYth esa Toni, Stephen & Margh Elton war 'The One Show' a'n BBC, ow performya yn kernewek rann a'n ober 'Spam' rag dew esel a Vonty Python\nRoger, Margh (T) & Stephen re assyas dhe dherivas orth fit Hanaf an Bys. An sywyansow a yll bos klywes omma.\nVersyon Kernewek a Alys y'n Vro a Varthusyon ha Der an Gweder Mires, treylys ha pareusys gans Toni, gans gweres dhiworth Margh T ha Roger, re beu dyllys gans an Gesva\nDerivadow a'gan Dydh Tregedna ostyes gans Stephen Gadd re beu senys orth Radyo an Gernewegva\nYth esa Lonch Loundres rag 'An Ynys Dhu, an kynsa Tintin yn Kernewek - treylys gans Margh Trevethan - yn Gwerthji Tintin Soedhek, Lowarth Lenji, yn mis Ebril\nAn kynsa performyans a Vewnans Ke yn 500 blydhen gans eseli a'n klass - y hyllir kavoes kevrenn dhe fylm a'n performyans war an folenn Taklow\nAn kynsa Tintin yn kernewek, treylys gans Margh\nOrth Gorsedh Kernow 7-Gwy Edwina Dorman a dheuth ha bos bardh\nMark Trevethan (yeth-plen) ha Philip Chadwick (bardhonieth) a waynyas piwasow yn kesstrif an Orsedh 2013. Redyewgh an offrynnow sewen yn Taklow.\nBriar Wood a waynyas an piwas rag bardhonieth yn piwasow Holyer An Gof 2013 rag hy lyver 'Welcome Beltane'\n27-Gwy-2019 dhe 13-Kev-2019\n17-Gen-2020 dhe 27-Meu-2020\n24-Ebr-2020 dhe 03-Gor-2020\ndhe vos avisyes\nNessa dydh Tregedna:


Varuna River, Tamsa River, Ramganga, Gomti River, Ghaghara River, Gandak, Kosi River, Mahananda River, Yamuna, Son River, Bhagirathi River, Gandaki River, Padma River, Alaknanda River, Karmanasa River, Sarayu, Yarlung Tsangpo River, Burhi Gandak River, Punpun River, Rāmgangā River\nDowr Ganga, gelwys ynwedh Ganges (Sanskrytek: गङ्गा Hindi: गंगा Urdu: گنگا Ganga IPA: [ˈɡəŋɡaː]; Bengali: গঙ্গা Gonga), yw an tressa avon moyha war isbrastir Eynda a rann diskargans. Henwys yw an avon dhyworth duwies Hindou gelwys Ganga. Doronydhyon, istorioryon ha mythologydhyon a breder bos Ganga kolon gonisogeth, hengov ha bewnans Eynda.\n5 Styr kryjyk\n5.1 Yn Hindoueth\n5.2 Hwedhel Bhagirath\n6 Styr erbysek\nDeklarys yw Dowr Ganga ynter Allahabad ha Haldia avel Dowrgledh Kenedhlek Niver 1 gans an governans. Desedhys yw lies cita diwysyansek war lannow an avon kepar ha Patliputra, Kannauj, Kanpur, Kara, Prayagraj, Varanasi, Ghazipur, Bhagalpur, Munger, Murshidabad, Baharampur ha Kolkata. Arenebedh kreungylgh an Ganga yw moy ages 900,000 kilometer pedrek (390,000 mildyr pedrek) ha trigys yw dres 650 milvil a dus ynno. Downder kresek an avon yw 17 meter ha'n downder moyha 33 meter.\nPennfenten an avon yw dhyworth Rewliv Gangotri, yn ranndir Garhwal y'n Himalayas. An Ganges a res der Eynda Gogledh yn unn drehedhes Baya Bengal yn Eynda Est. Hy hys yw 2,704 km, ytho onan a'n avonow hirra y'n bys yw. An chif avonow a res dhe'n Ganga, hemm yw y ragavonow yw an Brahmaputra, Gomti, Kosi, Gandak, Ghaghra, Yamuna ha Son.\nHyns ughella an Ganga\nAn Ganges a res dre saw 200 km a'n Himalayas. An avon a dhrehedh tir gwastas ogas dhe Haridwar yn Uttarakhand. Wosa henna hy a res dre citys Kanpur, Soron, Kannauj, Allahabad, Varanasi, Patna, Ghazipur, Bhagalpur, Mirzapur, Ballia, Buxar, Saidpur, ha Chunar. Yn Allahabad, an avon a wra junya Dowr Yamuna. Yn Pakur, an avon a omrann dhe dhew leskanel, h.y.- an Bhāgirathi-Hooghly ha'n chyf gover. Yn hy hyns diwetha an Bhāgirathi-Hooghly a furv Dowr Hooghly. Chyf gover an Ganga a enter Bangladesh. Ogas dhe or Bangladesh Arge Farakka a wra routya liv an Ganga dre dhidreylya rann an dowr yn dowrgledh a jun Dowr Hooghly rag y witha heb godhes. Y'n delta an avon a fols dhe lies skorren.\nDefolyans[golegi | pennfenten]\nYma meur a dhefolyans y'n Ganga drefen lies den leel dhe worra aga skollyon ynno. Hemm a gaws meur a glevesow kepar ha terthen skit, kleves avi, terthen vrith ha diftheria. Nivel an bakteria kolifurv re ynkressyas pell a-ugh an normal, an acheson rag meur a'n defolyans. An klevesow ma a gaws tressa rann an mernansow yn Eynda pub bledhen. Drefen henna, an governans re dhallathas ragdres kostek gelwys an Towl Gweythres Ganga (Ganga Action Plan).\nDres an Oos Vedik a-varr, Dowr Indus ha Dowr Sarasvati o an chif avonow war Isbrastir Eynda yn le an Ganga. Mes y'n Vedas diwettha gorrys yw moy a bosekter dhe'n Ganga. An den europek kynsa dhe skrifa a-dro dhe'n Ganga o Megasthenes (350 – 290 KOK). Yn Piazza Navona yn cita Rom yma fenten henwys Fontana dei Quattro Fiumi (Fenten an Peder Avon) delinyes gans Gian Lorenzo Bernini ha gorfennys yn 1651. An kervyans a wra arwedhya peder a avonow bras an bys (an Ganga, an Nil, an Danaw, ha'n Río de la Plata, ow representya an peswar brastir aswonnys y'n termyn na.\nMappa a wastastir an Ganga\nStyr kryjyk[golegi | pennfenten]\nYn Hindoueth[golegi | pennfenten]\nHindouyon a vir orth an Ganga nyns avel avon hepken, mes avel mamm, duwies, hengov, gonisogeth, ha lower moy. Yn Hindoueth konsidrys yw sana dhe gemeres pergherinses dhe'n Ganga ha badhya. Lies Hindou a gryj del yll badhya y'n Ganga purhe enev a beghes dhyworth an termyn eus passyes, ha nebes a gryj hy dhe allos yaghhe klevesow. Ytho lies teylu Hindou a wra gwitha dowr Ganga yn aga treven drefen y vos mar bur. Citys sans kepar ha Haridwar, Prayagraj, Kanpur, ha Varanasi yn arbennik a denn lies mil a bergherinyow rag badhya y'n Ganga. Yn Hindoueth lusow tus yw sakrys der aga gorra y'n Ganga drefen hy bos sans.\nKrerva vyghan yn Gomukh, Rewliv Gangotri\nHwedhel Bhagirath[golegi | pennfenten]\nHerwydh an Puranas (lien hengovek Hindou), myghtern henwys Bhagirath a ombrederas lies bledhen rag dri an Ganga dhe'n nor dhyworth an nevow. Bhagiratha a vynnas frynkkhe y hendasow dhyworth molleth. Dowrow sans an Ganga a weresas Bhagirath dhe wul hemma. Ytho an Ganga a dhiyskynn dhe'n Nor rag gul an nor sansel ha frothek ow kolghi beghow tus.\nStyr erbysek[golegi | pennfenten]\nDowr Ganga yw usys yn efan yn ammeth war wastastiryow frothek hy fennva. An chif trevasow yw ris, kors sugra, pys melyn, has olew, patatys ha gwaneth. War lannow an avon, an gwern ha lynnyn yw ranndir da rag teva trevasow kepar ha pysennegyon, chillis, kedhow, sesame, kors sugra ha juta. Pyskessa a hwer ynwedh yn dowryow an Ganga. Diwysyansow usi edhom dhedha a veur a dhowr yw desedhys war lannow an avon. Tornyaseth yw posek y'n bledhynnyow diwettha.\nDiwettha golegyans an folen ma a veu an 1 Me 2022, dhe 20:47.